text:
Selisemlandweni elongenisa imikhumbiComment on this story
BONISWA MOHALE
UNGENE emlandweni wokuba ngomunye wabesifazane abasebancane abangenisa imikhumbi emikhulu echwebeni laseThekwini uNksz Bongi Mbambo (30).
Ngesonto eledlule le ntokazi ingenise echwebeni laseThekwini umkhumbi iMSC Sola obuthwele inqwaba yamakhonteyina.
Usefinyelele kuleli zinga emsebenzini wakhe nje, uthe okwamenza wangena kulo mkhakha wukungazesabi izifundo iMaths neSayensi, nokumsize kakhulu.
Le ntokazi yaseMpembeni ngaphandle kwaseSikhawini ingene emlandweni wabesifazane abancane abangenisa imikhumbi emikhulu uma izothulula echwebeni laseThekwini ngesikhathi ingenisa i-MSC Sola ngoLwesine olwedlule.
Exoxa ngokungenisa lo mkhumbi uveze ukuthi akudingeki amandla uma ungenisa umkhumbi omkhulu echwebeni kodwa kudingeka uzethembe entweni oyenzayo futhi uxoxisane kahle noKapteni womkhumbi osuke ulethe impahla.
Uthe ukwenza izifundo zezibalo nesayensi kwamsebenzela ngoba ukube wayengazenzi ngabe akangenanga kulo mkhakha.
“Ngezwa ngezifundo ze-maritime (ezasolwandle) ngisesikoleni. Ngabe sengenza lowo mkhakha ngoba bengivele ngisekilasini leSayensi neMaths. Emuva kokuphothula uMatric ngathola umfundaze kwaTransnet ngabe sengingena kulo mkhakha,” kuchaza uNksz Mbambo.
Uphinde waveza ukuthi unelayisensi yokushayela ibhanoyi nokumenza abe yi-Marine Pilot.
Lokhu kusho ukuthi ukwazi ukungenisa lonke uhlobo lomkhumbi akukhathalekile ukuthi mukhulu kangakanani.
Ekhuluma ngezingqi-namba ababhekana nazo njengabesifazane abase-mkhakheni wezasolwandle ubale udaba lokaputeni abababukela phansi ngoba bengabantu besifazane.
“Siyajwayela ukusebenzisana nabantu abanjalo futhi nabo uma bebona ukuthi uyazethemba futhi uyayazi nento oyenzayo bagcina sebengenayo inkinga yokusebenzisana nomuntu wesifazane,” kusho uNksz Mbambo.
Ugqugquzele izingane zamantombazane ukuba zingene kulo mkhakha ngoba maningi amathuba omsebenzi kuwona.
“Uma wenza izifundo iMaths neSayensi kungakuhle ukuthi ungene kulo mkhakha we-Maritime ngoba uma usuphothule izifundo zakho uzowuthola umsebenzi,” kusho uNksz Mbambo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
Amabandla ayakhala ngokuqhubeka eKZN
2011-07-18 07:18
Durban - IKwaZulu-Natal Christian Council izwakalise ukukhathazeka mayenala nezenzo zakamuva zokubulala kulesiya sifundazwe, yacela umphakathi ukuthi usebenzisane namaphoyisa ekutheni kuboshwe abenzi bokubi.
Lokhu kubulala kubeka intando yeningi engozini njengoba abanye babaholi ababulewe bebengumlomo walabo abantulayo, kusho uDkt Lucas Ngoetjana ngesikhathi ehambele inkonzo yomngcwabo kalowo obenguNobhala wesifunda saseThekwini ku-ANC, uSbu Sibiya.
USibiya, 40, ubekwe ekhaya lakhe lokugcina ngoMgqibelo.
Wadutshulwa wabulawa ekhaya lakhe eNanda, enyakatho neTheku ngoMsombuluko ebusuku.
Ukubulawa kwakhe kuvuse izinsolo zokuthi kuhambisana nezombusazwe.
Ngesonto eledlule uNgqongqoshe wamaPhoyisa uNathi Mthethwa nowezokuPhepha koMphakathi eKZN uWillies Mchunu bathembise ngokuthi amaphoyisa azosebenza ngokungakhathali ukuze kuboshwe labo abathintekayo kulesi sigameko.
– Landela IzindabaNews24 kuTwitter.
- SAPA

robotstxt: allowed

filter: keep


text:
Umkhokheli weMDC uMnu Welshman Ncube ube lomhlangano loMongameli Robert Mugabe ngoLwesibili bekhulumisana ngodaba lukaMnu Arthur Mutambara.
Emhlanganweni lo, uMugabe ugcizelele ukuthi kasoze amkhiphe uMutambara esikhundleni sokuba ngumsekeli wenhloko kahulumende.
Umanyano weSadc unqume ngeviki edluleyo ukuthi uNcube nguye omele abe kunkulumo zokulungisisa okuhluphayo kuhulumende njengomholi weMDC, hatshi uMutambara.
Kodwa uMugabe uthi kasoze asuse uMutambara esikhundleni lanxa engasela bandla alimelayo.
Emhlanganweni lo, uNcube uhambe lonobhala jikelele webandla lakhe uNkosikazi Priscillar Misihairambwi Mushonga.
Ababili laba banikeze uMugabe ingwalo ezilezinqumo zomthethwandaba weHigh Court ezisekela ukukhethwa kukaNcube njengomkhokheli weMDC.
Izinqumo lezi zithi njalo uMutambara akumelanga aqhubeke ezithi ungumkhokheli weMDC.
UNkosikazi Mushonga uthi bahambise izinqumo lezi kuMugabe ukuthi ayezibalela azizwisise ngoba ekhanya engayizwisisi indaba yobukhokheli beMDC, okuyinto evele sobala emhlanganweni weSadc eMaputo ngeviki edluleyo.
Ingxoxo LoNkosikazi Priscillar Misihairambwi-Mushonga
Umlamulankunzi kudaba lweZimbabwe, enguMongameli weSouth Africa uMnu Jacob Zuma nguye owaqala ukwala ukuhlangana loMutambara ekwethekeleleni kwakhe eHarare kumaviki amabili edluleyo.
Olwela ilungelo loluntu uMnu Zenzele Ndebele uthi isizatho sokuthi uTsvangirai loMugabe basekele uMutambara yikuthi uNcube liNdebele bona bangamaShona.
Ingxoxo LoMnu Zenzele Ndebele
Inyathelo lakhe lasekelwa yiSadc. Into edanisa iMDC kaNcube, yikuthi uTsvangirai laye ukhaya esekela uMutambara njengoMugabe.
Kukhethwa uNcube emhlanganweni weCongress, uMutambara wayekhona laye wavuma ukuthi uNcube senguye umkhokheli webandla.
Kodwa into emangalise abanengi yikuthi uthe esuka khonapho wakhanya sengothi kabunanzi ubukhokheli bukaNcube.


text:
UBan Ki-moon unxenxa ukuthula eGaza Strip
2012-11-21 14:04
Ramallah - Isikhulu esiphezulu se-United Nations uBan Ki-moon usebize ukuthi kube nokuthelelana amanzi kuqedwe ukuhlasela okuqhubeka eGaza Strip, nokwenziwa ngabakwa-Israyeli.
Ukukhuluma kukaKi-moon kuza ngemuva kwezingxoxo azibambe nomholi wasePalestine uMahmud Abbas, ngoLwesithathu.
"Ngiyagcizelela ukuthi akuyekwe ukuhlasela okwenziwa ngamasosha, ahlasela izindawo zabakwa-Israyeli. Lokhu akwamukelekile," esho etshela abezindaba edolobheni iRamallah.
Abezindaba zeNewspakistan babike ukuthi imizamo yokuzama ukuletha ukuthula ihlule noma sekuhambele uNobhala woMbuso waseMelika uHillary Clinton.
Ukuhlaselana kwalezi zigayigayi sekwedlule nemiphefumulo yamakhulu abantu, kuthiwa balinganiselwa ku-137 abasePalestine ababulewe, babe ngaphezu kuka-1 100 abalimele.
– Landela Izindaba News24 kuTwitter
(@IzindabaNews24).
- Sapa - AFP


text:
Bahlalele ovalweni abantu baseLibya
2013-02-15 12:02
Tripoli - Bahlalele ovalweni abantu baseLibya, njengoba ngeSonto kuzobe kuqedwa unyaka wesibili kwavukelana imibuso, kwachithwa uhulumeni kaMengameli owabe aziwa ngokuba ngundlovukayiphikiswa uMuammar Gaddafi.
Njengoba abantu bezwe besaba ukuthi kungase kubheduke impi, uhulumeni useqinise ezokuphepha.
Abantu abamelene nohulumeni bathi kumele kube noguquko ezweni, kubuyiselwe uzinzo kusukela kwahlwithwa uMbuso kaGaddafi, owagcina ngokuthi abulawe ngo-Okthoba 2011.
Amaqembu aphikisayo athi ubuholi baphambili, kumele bungavunyelwa ukuba yingxenye kahulumeni, kanti-ke kamuva nje kusatshalaliswe amaphepha enhlokodolobha iTripoli, ethi akuqalwe phansi kuchithwe uhulumeni okhona njengamanje.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UMotlanthe uxwayise i-ANC
2012-12-03 16:36
Johannesburg - Uma i-African National Congress ihluleka ukulalela abantu ukuthi bathini, ingase ilahlekelwe yisikhundla sayo sokuba yiqembu elibusayo, kusho iPhini likaMengameli uKgalema Motlanthe.
"Thina njenge-ANC kumele sihlale sisebenzela abantu baseNingizimu Afrika," esho ekhuluma nabeBritish Broadcasting Corporation.
"Uma abantu baseNingizimu Afrika bengaboni ukuthi i-ANC yikhaya labo, yiqembu elingakwazi ukuzwa liphinde libhekane nezinkinga zabo, bangase babalekele kwamanye amaqembu."
UMotlanthe uthe i-ANC ayizimisele ekubuyeleni esikhathini sakudala, wathi abagxekayo banalo ilungelo lokukhuluma abakuthandayo nokho abanalo ilungelo lokufanisa iqembu nohulumeni wobandlululo.
"Uma sihluleka ukuzwa izimfuno zabantu, asifanelwe ukuba yiqembu elibusayo. Ngiyavuma kukhona lapha singenzanga khona kahle."
"Siyiqembu sihlala njalo sikhathazekile ngokwehluleka kwethu, uMengameli uJacob Zuma naye uke wakugxeka ukudembesela kukahulumeni," kuqhuba uMotlanthe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ubuyele esikhundleni sakhe ku-ANCYL uMabe
2013-01-29 08:31
Johannesburg - I-ANC Youth League igcine ikhethe ukubeka eceleni ukungaboni ngasolinye noKhongolose, yavuma ukuba ngaphansi kweso elibukhali leqembu, kulandisa iSowetan.
Abaholi bophiko - lowo oyibamba kwesikamengameli uRonald Lamola, oyibamba likaNobhala uKenetswe Mosenogi nalowo obuyiselwe esikhundleni soMgcinimafa uPule Mabe - bamemezele ePitoli ngoMsombuluko ukuthi iNational Executive Committee (NEC) ivumele ukuthi i-ANC ibe yingxenye yokuqhubeka ophikweni.
Lokhu kuzoba njengezifungo ezenziwa enkomfeni eMangaung, eBloemfontein, ngoDisemba.
ULamola uthe: "I-NEC igcine ivumile ukungena ngaphansi kwephiko le-ANC ukuze kuqhubeke umsebenzi."
Kulindeleke ukuthi kube nokhetho oluzogcwalisa izikhala zikaJulius Malema noSindiso Magaqa kungekudala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
From Community Memory
Ukuthatha ubhedu! Umdlalo odlalwa ngabafana abasakhula noma asebezongena ezingeni lobunsizwa. Lomdlalo uyamaniswa kakhulu nenyama ngoba wenzeka ngesikhathi lapho abafana belusile kanti ngalapho belusele ngakhona kukhona umuzi okuhlatshwe khona inkomo. Kuthi sekuyoshona ilanga abafana bagudlele ngakulowomuzi ekuhlatshwe kuwona ukuyobusa. Ezikhathini zakudala namanje kweminye imiphakathi kusenziwa ukuthi abantu babengalindi izimemo kodwa kwakuya noma ngabe ubani emphakathini ukuyobusa. Lokhu kwakuya ngokuthi uhlobo luni lomcimbi olwenziwayo.
Sekuzothi bangafika abafana kuphume noma ngabe ubani wakulowomuzi ukuzobapha inyama ngesithebe. Kodwa kukhona nohlobo lwenyama ekhethekile kulososithebe okungafanele bavele bayidle ngoba inobuciko bayo kuthiwa iphaphu. Iphaphu linomthetho ukuthi lidliwa kanjani, kufanele lihlonywe endukwini ukuze ozoyithatha kuqala kube ngumuntu ozethembayo.
Yilapho noma yingalesosikhathi lapho kuqala khona lomdlala owayiwa ngokuthi ubhedu. Ubhedu kusho ukuphumelela. Lenyama ithi ingahlonywa endukwini baqale abafana bafune ukuyithatha. Lowo okwazile ukuyithatha bayamhlanganyela bamshaye ngezinduku. Okwenza lomdlalo ube owobuciko yingoba ngesikhathi lowo othathe iphawu kufanele alidle azivikele kwabamushayayo. Kufanele ulidle uliqede lonke emlonyeni uvika ungagadli. Uma eseliqedile uyayekwa ngoba phela usubizwa ngengqwele. Lokhu kuyinto ebalulekile nasemphakathini ngoba wonke umuntu usuke esazi ukuthi umfana wakwabani uluthathile ubhedu. Lokhu kunikeza nelungelo lowo othathe ubhedu ukuthi angakhomba noma ngabe ubani ukuthi amlandele izinkomo zakubo emadlelweni.
Lomdlalo unezigaba ezahlukene ngoba kuyenzeka kube khona isikhathi lapho kuthathwa khona zonke izingqwele noma labo abathathe ubhedu ezigodini zabo ezahlukene bahlanganiswe ndawonye ukuze kubonakale ukuthi ngubani ongazishaya zonke izinsizwa emakhanda. Lowo ophumelele lapho kusho ukuthi usekulungele ukuhamba nezinsizwa esezikhulile usengahamba ngisho namacece nomgudlo ngoba useyaziwa uyinsizwa enesibindi nalapho uma sekuhanjwa amacece zisuke zisayifuna ezinye izinsizwa. Lomdlalo uyaqhubeka njalonjalo.
By: Khetha Shange


text:
Ugwetshiwe owabulala ngenxa yotshwala
2012-12-21 08:04
Humansdorp - Ugwetshwe iminyaka eyishumi ebhadla ejele owesilisa yiNkantolo yeMantshi yaseHumansdorp ngokubulala intombazane kubangwa utshwala, kusho amaphoyisa ase-Eastern Cape.
UNkululeko Yawa, 22, wagwaza intombazane, 15, ngoJuni, kusho uLieutenant Colonel Priscilla Naidu.
“Le ntombazane yayinomsolwa ngesikhathi kuqubuka ingxabano ngotshwala. UYawa wasola uNtshambi
Ndabeni ngokweba utshwala."
Wabe esembhokoda ngommese washonela esibhedlela.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuxoshwe unesi owadlwengula isiguli
2012-02-03 08:37
Johannesburg - Uxoshiwe unesi wesilisa kulandela izinsolo zokudlwengula isiguli esibhedlela esisePotchestroom esifundazweni iNorth West, kusho izikhulu ngoLwesihlanu.
"Abantu sebephelelwe yisimilo," kusho uNgqongqoshe wezeMpilo kulesiya sifundazwe uMagome Masike etshela izindaba zomsakazo weSABC.
"Kube nohlelo lwangaphakathi lapho lo wesilisa etholakale enecala wase exoshwa."
Okhulumela amaphoyisa aseNorth West uBrigadier Thulani Ngubane
uthe lo wesilisa, 24, uzovela eNkantolo yeMantshi yasePotchefstroom ngoFubhuwari 16.
Kuthiwa lesi sigameko senzeka ngoJanuwari 19.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kugwetshwe isitshudeni ngelokudlwengula eKZN
2012-12-04 10:05
Durban - Isitshudeni sase-University of Zululand sigwetshwe iminyaka eyisishiyagalombili sibhadle ejele yiNkantolo yesiFunda eNgwelezane ngokudlwengula esifunda naye.
Okhulumela amaphoyisa uCaptain Thulani Zwane uthe lo mfundi, 26, nogama lakhe kunguMuziwandile Moses Zungu wayeshela isisulu, 19, ngoFebhuwari ngonyaka ofile.
Intombazane yabe isisichitha isicelo sakhe, nokuyilapho-ke uZungu “ayihudulela egumbini lakhe lokulala” wase eyidlwengula.
Amaphoyisa aseRichards Bay aqala ngokuphenya ngaleli cala ngaphambi kokulidlulisela ophikweni oluphenya ngamacala ahlobene nodlame lwemindeni, ukuvikelwa kwezingane nokunukubeza ngokocansi eMpangeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Kukhalwa ngosolwazi ocwasayo eKZN
2013-01-21 10:03
Durban - Kusuke uthuli lwezichwe ngemuva kokuthi odokotela abayisithupha baseThekwini besola usolwazi wase-University of KwaZulu-Natal ngokukhuluma amagama alumelayo.
USolwazi Anunanthan Reddi, nophinde abe yiNhloko yeziphathelene nenhliziyo eNkosi Albert Luthuli Central Hospital, uziphendulele ngokuthi labo dokotela kumele bamunxephezele ngo-R2m, kubika iSunday Tribune.
UReddi ukhala ngokuthi uboshelwe amanqina enyathi.
Odokotela abayisithupha - oGerard Roderick Alexander, Surendra Naidoo, Noel Julian
Buckles, Direndra Rajaruthnam, Kaven Naicker no-Ebrahim Mansoor -
bafake uhlu lwezitatimende ezike zashiwo uReddi, nokubala phakathi ukubiza kwakhe odokotela abamnyama ngamakhafula aphinde athi odokotela bamaNdiya "banengqondo yobukula".
Kusolakala nokuthi uReddi uke wajivaza inkolo yamaSulumane, nokuthi abantu abamnyama abanayo impucuzeko.
Kuthiwa waphinde wathi akazi ukuthi unkosikazi womunye udokotela umbekezelela kanjani njengoba enuka kanje.
UReddi uthi uqanjelwa amanga.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Sezihubela sakusha ngamathikithi owamanqamu
2013-02-08 10:03
Johannesburg - Yize iBafana Bafana izobe ingadlali, kodwa kubukeka sengathi kothi kufika usuku lomdlalo wamanqamu e-Africa Cup of Nations amathikithi azobe esedayiswe wonke, kubika iKickOff.com.
UNobhala Jikelele we-CAF uHicham El Amrani useqinisekisile ukuthi sekusele amathikithi angaphezulu kancane nje kuka-10 000 kulo mdlalo ozobe uphakathi kweNigeria neBurkina
Faso eSoccer City.
Khonamanjalo, abeStadium Management South Africa sebeqinisekise abathandi bebhola ukuthi inkundla yaseSoccer City izobe isezingeni elifunekayo.Kube nokukhathazeka ngesimo senkundla kulandela ikhonsathi yeRed Hot Chilli Peppers ebe kule nkundla ngoMgqibelo, kodwa isikhulu uJacques Grobbelaar ucashunwe ethi yonke into izohamba ngokohlelo.
“Siyihlolile inkundla ngoLwesibili savulela nabezindaba. Singasho ngokungananazi ukuthi iyahambisana nemigomo yeFifa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
OwaseZim ubanjwe nogwayi womkokotelo
2012-12-05 16:37
Johannesburg - Umlisa mumbe oneminyaka engu-24 ubudala, ongowokudabuka eZimbabwe, uboshwe ngamaphoyisa ngemuva kokubanjwa nogwayi womkokotelo.
Umsolwa ubanjwe ngasemngceleni iSkilpadshek, ngaseBotswana, kusho amaphoyisa aseNorth
West.
Amaphoyisa asebenza emngceleni abambe amaphakethe kagwayi angu-2657.
Ugwayi ubanjwe ngezithuba zasekuseni, kusho uLieutenant Colonel Emelda
Setlhako.
"Amaphoyisa abehlola wonke umuntu obengena kuleli, ugwayi ubanjwe ngaphansi kukakhaphethi obufakwe ebhuthini emotweni."
USetlhako uthi ugwayi unentengo yasemgwaqeni ka-R37 940, umsolwa uzovela ngaphambi kwenkantolo maduzane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uyaveva uLanga ngo-Number 4Comment on this story
CHARLES KHUZWAYO
SITHUKUTHELE sithelwa ngezibonkolo isihlabani somculo kamaskandi, uThokozani “Somnandi” Langa, kulandela ukuzwa izindaba zokuthi imbangi yaso uMtshengiseni “Ndidane” Gcwensa ucula ngoyise uNumber 4.
Le ngoma esihloko sithi Number 4 ikwi-albhamu yakhe uMtshengiseni entsha ethi Amangqim’ngqimu ekhishwe izolo eGoli kodwa ezoqala ukutholakala KwaZulu-Natal namhlanje.
Yize uMtshengiseni ephika ukuthi ucula ngobaba kaSomnandi kodwa uSomnandi uyakugcizelela ukuthi nguyise kuphela uNumber 4.
“Akekho omunye uNumber 4 engake ngezwa ngaye ngaphandle kukababa. Uma kuwukuthi ukucula ngobaba kuzomsiza uMtshengiseni ekuxosheni ikati eziko, kulungile kodwa yimbi le nto ayenzayo. Akuculwa ngomuntu engasekho. Okubuhlungu ubaba wayengaculi. Akasathintanga mina kuphela ngokucula ngobaba kodwa usethinte abantu abaningi okungabafowabo, izingane zakhe nezihlobo zakhe,” kusho uSomnandi.
Echaza ngale ngoma uMtshengiseni uthe yena akaqondise kumuntu kodwa uzicikozela ngolimi ngale namba.
“Ngithi mina nginenkinga ngale namba ewu-4. Kuthiwa ekhaya ngaqala ukugula nginezinyanga ezine, ngaqala ukuhlakanipha ngineminyaka emine, kuma-Satma Awards ngo-2008 ngaqokwa emikhakheni emine, ngithi ngidlala umshayina ngiphazanyiswe ngu-number 4, noma ngidlala amadayisi ngihlulwa ngu-number 4 kanti nakwi-lotto ngihlulwa ngu-number 4. Akukho lapho ngikhuluma khona ngobaba kaThokozani. Yena uma enenkinga ngendlela engicikoza ngayo, akavele akhohlwe ngoba uma ephika nami uzoze aphathwe yikhanda. Ngisho ngoba ngisazoqhubeka nokucikoza ngokunye,” kuchaza uMtshengiseni.
USomnandi noMtshengiseni kade bengamathe nolimi futhi baze baqopha izingoma ngokuhlanganyela ngesikhathi kusaphila uMgqumeni noBhekumuzi.
Ngaleso sikhathi uMtshengiseni wayengazwani noMgqumeni ekubeni uSomnandi wayengazwani noBhekumuzi.
Le ngxabano yalaba baculi yagcina idlule nemiphefumulo eminingi emahostela aseGoli.
Lo msindo waze wadanjiswa wukungenelela kowayengumphathi woKhozi FM uBhodloza Nzimande, nomsunguli wama-Satma Awards uDumisani Goba ngokuvala umculo walezi zihlabani emsakazweni nakulo mqhudelwano.
Kuze kube yimanje akucaci ukuthi yini eyaqhatha uSomnandi noMtshengiseni ngoba akekho ophumela obala ukuthi kwaba yini isisusa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Unqatshelwe ibheyili owabulala iSulumane
2013-02-26 15:54
Johannesburg - INkantolo yesiFunda eKrugersdorp, imqabele ibheyili umsolwa ecaleni lokubulawa kukaMuhammad Fayaaz Kazi, oyiSulumane, nowachwenswa ngentshebe yakhe ngaphambi kokuthi abulawe.
"Umsolwa uhluleke wancama ukuvezela inkantolo izizathu zokuthi anikezwe ibheyili. Inkantolo iyamnqabela ibheyili," kusho iMantshi uReginald Dama.
URoedolf Viviers nomunye umsolwa uZayne van Tonder, 33, basolwa ngokwedelela nokubulala uKazi, owabulawa ehamba nomngani wakhe u-Anser Mahmood.
Ubufakazi buthi abasolwa bagcona umufi ngentshebe yakhe ngesikhathi bethenga inyama eChicken Licken, eMagaliesburg, mhlaka-6 Agasti 2012, kwagcina kuqubuka ingxabano.
Icala likaVan Tonder lagcina ngokuhoxiswa, wase ededelwa.
Ngesikhathi imantshi ikhipha isinqumo, abafowabo bakaKazi uMohammed Nuaman, 22, noMohammed Farhan, 18, bamemeze enkantolo bethi: "Praise Allah", okusho ukuthi Akabongwe u-Allah.
Umsolwa uzophinda abuyele enkantolo mhlaka-4 Mashi, icala lizoqhubeka eNkantolo eNkulu eGoli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Wacwiya ingane efuna ukukhulisa ibandla
2012-08-08 12:04
Johannesburg - Umbhishobhi webandla i-Eden Zionist Church eKatlehong, eKurhuleni ugcine evumile ukuthi wayenga ingane eneminyaka eyisishiyagalolunye ubudala ngaphambi kokuthi ayicwiye izitho zomzimba iphila.
Imibiko yephephandaba iThe Star ithe uMbhishobhi uMonde Tokwe, 48, watshelwa yinyanga ukuthi kumele ahlanganise umuthi nezicubu zengane yentombazane, kuze kuzokhula ibandla.
Ingane eyabulawa, uYonelwa Sikweyiya, wabe eyindodakazi yentombi kambhishobhi.
UTokwe ubhekene necala lokucwiya izitho zangasese zengane, ekuthiwa wakwenza elekelelwa ngumkakhe.
Inkantolo itshelwe ukuthi ingane yabe iphila ngesikhathi icwiywa ebusweni nasesithweni sangasese.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Idale izinkinga imvula eKZN
2012-09-06 07:21
Durban - Imvula eqhubeka esifundazweni eKwaZulu-Natal isidale ukuthi kube nesiminyaminya emigwaqeni eminingi kwaphinde kwadaleka nezingozi, kubika iNewswatch.
Kubikwe ngengozi eyenzeke emgwaqeni ongu-N3 la khona kushayisane itekisi nezimoto ezintathu kanye neloli.
Okhulumela abakwa-ER24 uDerrick Banks uthe kulimale abantu abayisishiyagalolunye, ababili kubo balimale kambi.
UBanks uthe kudingeke kube nokusebenzisana kwezinhlaka ezahlukene kuze kuzokhululwa abantu ekade bebhajwe ezimotweni.
"Bambalwa abantu ekade bevalelekile, aboMnyango wezeMililo yibo abasize ukubakhulula. Abantu abaningi abalimalile yilabo ekade begibele itekisi," kusho uBanks.
– Landela Izindaba News24 kuTwitter
(@IzindabaNews24).
- News24


text:
Sisizwe ukuhlalela ethembeni - Mikel
2013-02-04 07:36
Johannesburg - UJohn Mikel Obi uthi ukuzethemba yikhona okuwelisele amaSuper Eagles ngaphesheya ngesikhathi eshaya iCôte d'Ivoire ngo 2-1, badlulela kuma-semifinals kowe-African Nations Cup, kibika iKickOff.com.
Abathandi bebhola abaningi bebethi lo mdlalo kuzoba ngowe-Ivory Coast, kodwa uMikel uthi iNigeria ibone ithuba yangasalidedela.
"Wonke umuntu ubesishaya ngesithende ngaphambi komdlalo, kodwa besizethembile ngenxa yokuthi siyazi ukuthi sinesikwati esihle.
"Besilokhu sizinika ithemba, sizilolonga sisebenzisana njengeqembu nokubukeke kusisebenzelile."
UMikel useke wathola ukugxijwa okukhulu okuvela kubalandeli ngesitayela sakhe sokudlala ibhola elingasheshi, wathi kodwa lokho akakugqizi qakala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Zimkhalele ‘olahle’ ingane erenki lina izuluComment on this story
BAWINILE NGCOBO
ULALE ebaliwe izolo owesifazane oneminyaka engu-25 oshiye ingane yakhe erenki yamatekisi aseNdwedwe emgwaqweni uPrince Edward, eThekwini.
Okhulumela amaphoyisa eThekwini, uCaptain Khephu Ndlovu, uthe lo wesifazane ubonwe ngomama abadayisa ematafuleni kule renki eshiya le ngane enonyaka owodwa emvuleni wahamba.
“Labo mama bathathe le ngane bayiletha esiteshini samaphoyisa base bethi ngoba bayamazi, bazokwazi ukukhombisa amaphoyisa uma bembona,” kuchaza uNdlovu.
Uthe amaphoyisa abe esehamba nalabo mama nangempela lo wesifazane watholakala, wabe eseboshwa njalo.
“Ngesikhathi eboshwa uthe ingane ubengayilahli kodwa ubezobuye ayithathe. Okuxakayo ukuthi akekho umuntu ayishiye kuye uvele wayibeka phansi nje kule mvula ebina kangaka,” kusho uNdlovu.
UNdlovu uthe le ngane itholwe isimanzi ngoba ivele yashiywa nje eceleni komgwaqo, endaweni evulekile.
“Ingane izogcinwa emaphoyiseni ngoba sisazoya kobheka ukuthi lo wesifazane unalo yini ikhaya eliqondile, abazali nezihlobo zikhona yini. Sizobheka ukuthi uma bekhona baphila impilo enjani bangakwazi yini ukunakekela ingane,” kuchaza uNdlovu.
Uthe uma kuwukuthi akanalo ikhaya eliqondile nabantu abangagada ingane, izobe isiyiswa endaweni okugcinwa kuyo izingane.
Lo wesifazane uzovela enkantolo namuhla ngecala lokulahla ingane.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umdlalo weSupersport ne-Al Ahly usondezwe nganeno
2011-03-08 15:26
Pretoria – Umdlalo we-Caf Champions League phakathi kweSuperSport United neqembu laseGibhithe, i-Al Ahly usondezwe nganeno njengoba uzoba ngomhlaka-18 kuMashi, kubike i-KickOff.com.
Lo mdlalo obuzodlalwa ngoMashi 19, ulethwe nganeno njengoba izwe laseGibhithe lizoba nezingxoxo kulandela imibhikisho emelene nohulumeni.
Lo mdlalo uzodlalelwa enkundleni yezemidlalo yaseCairo.
Kanti ke umdlalo obuzoba phakathi kweSuperSport neKaizer Chiefs ngoMashi 16, usuhlehlisiwe njengoba kubukeka sengathi uzoze udlalwe ngo-Ephreli.
- News24


text:
Umbono: Bamhleka usulu abalandeli uPalacious
2012-03-15 14:31
Cape Town - Umqeqeshi
we-Orlando Pirates osabambile, u-Augusto Palacios, usetshele abalandeli
baleli qembu ukuthi behlise amaphaphu wathi bangalindeli ummangaliso
njengoba naye esazama ukubuyisela amaBhakabhaka esimweni esikahle.
Sibuze abafundi bethu imicabango yabo ngokusho kukaPalacios, baphendule kanje:
UThulani Thabethe uthe: Okuphakeme kumelwe ukwehliswa. IPirates iyathotshiswa manje, ibile sesicongweni ngesizini edlule. Angeke ibe phezulu ingunaphakade. Manje sekugxekwa abaqeqeshi. Akunikwe iSantos izibongo eziyifanele, womabili lamaqembu avedlala ngabadlali abalinganayo.
UMaxingwane Mncedisi uthe: Angibonii ukuthi uzokwazi, kungani bangalandi uRuud Krol.
USabizwe Zungu uthe: Akahambe impela nje uPalacios, iPirates idinga umqeqeshi wangempela.
UThembi Mncube uthe: Akasiyeke thina sijabule, ukujabula kuyashintshana sebeqhoshe kakhulu abahambe bayoshona ngiwubekile uMgqibelo u x osolvekayo.
UThamsanqa Kenneth Ngcongo uthe: Hehehe,abalandeli bePirates abafuni ukudliwa inkinga yabo ileyo.
USakhile Zondo uthe: Manje uthi kuzomthatha iskhathi esingakanani ke ukuyibuyisela esimweni njengoba isikhathi sesidliwe iSantos nje.
UThulani Nceng'intombi Msomi uthe: Kunzima kumabhakabhaka, inkinga ikuKhoza.
Sithumelele umbono wakhe ku-isizulu@news24.com
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Umhlonyane
Umhlonyana isiko elenzelwa intombazane ngesikhathi iqala ukuthomba (iqala ukuya esikhathini), kujwayele ukube eminyakeni ephakathi kweyishumi nane neminyaka eyishumi nesithupha. Umhlonyana igama lesihlahla esithile, esikhathini sakuqala, sasizetshenziselwa ukugeza intombazane ngesikhathi iqala ukuthomba nokuqinisa intombazane ezintweni zomhlaba. Sasithathwa sigxotshwe bese intombazane iyasiphuza ngesikhathi kusalungiselelwa umcimbi. Kodwa esikhathini sanamhlanje, lesisihlahla asisasetshenziswa njengoba singasatholakali, kuthiwa esisakhona manje sise Newcastle. Ngokwazi kwami, lolusiko lenzelwa ukwazisa intombazane esigabeni esahlukile nokuthi ayigade indlela eziphatha ngayo. Lolusiko lenzelwa nokufundisa amantombazane ukuthi aziphathe kanjani njengoba esefike esigabeni sokuthomba. Njengoba bese ngishilo, lenzelwa intombazane esithombile kodwa abanye abantu bayixhumanisa nendlela yesilingu yokughubha iminyaka eyishumi nesithupha, mhlampe ingoba abanye bayenza ngesikhathi beneminyaka engamashumi nesithupha. Kwesinye isikathi uya uthole ukuthi ingane yentombazane, kakhulukazi ima iwumaqala kubo kwayo, ibhekana nezinkinga ekukhuleni kwayo, igule kakhulu. Kutholakale ukuthi iguliswa ukuthi ayenzelwanga umhlonyana, noma kuthiwa kade yadlula esigabeni sokuthomba, kuyodingeka ukuthi ibuyele emuva iyenzelwe lomcimbi. Njengoba kubalulekile ukulalela abaphansi, wenze njengoba besho.
Ngesikhathi kulungiselelwa lomcimbi, intomabazane eyenzelwa umhlonyane kumele icele amanye amantombazane alingina nayo ukuthi ahlanganyele kubo kwayo isikhathi esiyisonto. Kuleli sonto, omama abadala bahlala nawo lamantombazane, bakhulume nawo ukuthi kuyini ukuba umuntu wesimame osemncane nokuthi uziphatha kanjani. Lulonke lelisonto, amantombazane ahlala ndawonye egumbini elilodwa, awavumelekile ukuya ndawo, ayenzelwa ukudla bese ayalethelwa, aphuma kuleli gumbi uma beya egumbini lokugeza kuphela. Abavumelekile ukukhuluma nabantu besilisa bese begcoba ibomvu ebusweni. Ukuhlala kwabo kwaziwa ngokuthi umgonqo, kuthiwa base mgonqweni.
Umngani wami wenzelwa umhlonyana ngesikhathi eneminyka eyishumi nesihlanu. Wayekade efunda e-boarging school, ngakhoke sangakwazi ukuhlala kubo kwakhe isonto lonke, sahlangana ngoLwesihlanu ntambama, umcimbi wawu ngeSonto. Umcimbi wenziwa ngeSonto ngoba ugogo wakhe uyilunga lenkonzo yamanazaretha lika Shembe, imicimbi yabo yenziwa ngeSonto kuphela, uMgqibelo usuku lwabo leSabatha, usuko lendumiso nokuphumula. Kusukela ngoLwesihlanu ntambama, sagcobisa ibomvu ebusweni kusukela ngesikhathi sifika, satshelwa nokuthi asivumelekile ukugqoka amabhulukwe impela sonto yonke. Ngesikhathi sisemgongweni, kusukela ngoLwesihlanu ntambama, safundiswa amaculo okusina, safunda izitephu ezihambisana neculo ngalinye. Omama abadala esasihleli nabo babesixoxela ngezindaba zakudala, nokubaluleka komhlonyana nokuthi kumele siziphathe kanjani njengamantombazane asemasha. Babesitshela nokuthi amaculo athile aqonde ukuthini, avelaphi nokuthi aculelwani noma aculwa mekunjani.
NgeSonto ekuseni, savuswa ngehora lesithathu entathakusa, sahanjiswa edamini eliseduze, ukuyogeza imizimba yethu, nokugeza imbovu okokugcina, satshelwa ukuthi sigeza imimoya emibi nababhadi, bese sibuya sesabantu abasha, abahlukile. Emuva kokuthi sesiyile edamini, kwakukhona imbuzi esilindile esangweni. Ngaphambi kokuthi singeni, imbuzi yahlatshelwa phambi kwethu. Ubaba wekhaya wayihlaba imbuzi bese wakhipha inyongo yayo, bese wayiconsilela emlomeni wamgani wami (owayenzelwa umcimbi). Emuva kokuthi ayiphuze sasina, sacula sashaya nehlombe. Sangena saphindela kuleli gumbi ebesihlaliswe kulo. Sagqubeka nokusina, nokucula, ukulungiselela umcimbi. Ngezikhathi zeshumi nambili emini, abantu (izihlobo nomakhelwane) baqala ukutheleka, babejahile ukusibona sisina futhi sicula amaculo okusina. Sahamba saya endaweni evulekile lapho wonke umuntu engasibona khona, sacula sasina. Sakwenza lokhu esikhathini esingamahora amubalwa, sasigqoke iziketi zokusina, zesiZulu, nobuhlali kanti ngaphezulu sasiqimbile. Abantu babengabukeli nje kuphela kodwa bechoma imali ekhanda lomunikazi womcimbi nabanye ababili abaphambili kanye naye. Bobathathu babesiqalela bese thina siyalandela kodwa imali yayichonywa kubona kuphela. Umuva kokucula nokusina, saphindela ekhaya, sakhumula imvunulo, sahlala etafuleni elalilungiselwe thina. Lapho kwasekunjenge ‘party’, etafuleni kwakunalonke uhlobo lokudla, okwesintu, amakhekhe neziphuzo. Kwabe sekukuphela komcimbi.
Kumina, kwaba into enhle ukuthi ngibe inxenye yomhlonyana; ngafunda izinto ngesiko lami. Ngathola nethuba lokubuza izinto ebekade ngingaziqondi kahle. Ukubaluleka kwawo kutho ukuqhela kodwa ngisabona kuwusiko olubalulekile.
AYANDA SIPHESIHLE NGCOBO, October 2012


text:
Umphakathi ubhaxabule osolwa ngokubulala
2013-02-18 07:40
Johannesburg - Uthelekelwe ngumphathi washaywa, umlisa obesolwa ngokubulala ishende lentombi yakhe endaweni yaseMadobogo, kusho amaphoyisa aseNorth West.
Indoda eneminyaka engu-36 ubudala, ihambe iyovakashela intombi yayo ngoMgqibelo, yase iyifica nomunye wesilisa, kusho okhulumela amaphoyisa uCaptain Amanda Funani.
"Kube nempi phakathi komsolwa nentombi yakhe, kwaze kwangenelela ishende."
Indoda ibe isigwaza ishende ngebhodlela esifubeni lashona, ngakusasa umphakathi ube usuphuma inqina uthungatha umsolwa, obanjwe esekhaya kubo.
" Bazithathele umthetho ngezandla bamshaya ngaphambi kokuthi bamdlulisele emaphoyiseni."
UFunani uthi umsolwa udluliselwe emtholampilo, uzovela ngaphambi kweNkantolo yeMantshi yase-Atamelang, ngoMsombuluko.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuyathembisa ngeBafana - Abahlaziyi
2013-01-28 16:22
Cape Town - Abantu baseNingizimu Afrika balale izinhliziyo zigezekile, kulandela ukuthi iqembu lesizwe iBafana Bafana ikhone ukuthi idlulele emqhudelwaneni wesibili wemidlalo ye-Africa Cup of Nations.
Abathandi bebhola bahlaziya umdlalo ngokuwubona kwabo.
UMjwi Buthelezi uthe: Ushintsho olwenziwe umqeqeshi lokuthi akhiphe uMphela, lube luhle ngoba bebengahlangani phambili.
UThulani Khoza uthe: Abafana bethu basebenzile kodwa kuningi ekusamele bakwenze.
Ngokwami akukahlangani kahle emuva, uKhumalo benoSangweni banokushayisana kancane, kumele u-Igesund akusukumele lokho.
UKhumalo ubukeka enokwethuka.
UMbali Fakude uthe: Icishe yasingcwaba iMorocco, sisizwe nguSangweni ngomzuzu wokugcina.
Angeke ngimlibale uKhune noMay Mahlangu.
UPinkie Cele uthe: UKhune ube nomdlalo omuhle kakhulu, uyancomeka umsebenzi ngiyamvuma.
Sibonga kakhulu kuSiyabonga Sangweni, umsebenzi wakho uyancomeka, nokho mkhulu umsebenzi umqeqeshi ekusamele awenze, kumele afunde ukushintsha abadlali.
UKhumalo ubezenzela umathanda akaliphasi ibhola, uPhala uyadlala yena kodwa unakho ukudidizela.
UYeye ufakwa ekugcineni kanti uuyadlala, uyakwazi ukukhanda amagolo kodwa akumele adlaliswe noTshabalala.
UZanele Zulu uthe: Ukuthi iqembu lidlulela phambili akusho ukuthi sekuphelile. Mukhulu umsebenzi ohlalele iqembu.
Asethembe umqeqeshi ubonile ukuthi uyaxeka u-backline wakhe.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
UNzimande ugxeke uMbeki weseka uZuma
2012-10-26 12:03
Johannesburg - UNobhala Jikelele weSA Communist Party uBlade Nzimande, useveze ukweseka kwakhe uMengameli uJacob Zuma waqhubeka wathi “abaphiki bengculaza” abangazami ukufundisa iqembu elibusayo ngokuphatha, kusho umbiko weSowetan.
"Akekho noyedwa kubaphiki bengculaza ekumele aze kithi azositshela ukuthi siphathe kanjani, ekubeni bona bengakabali ukuthi bangaki abantu abashona ezandleni zabo,” kusho uNzimande ekhuluma eseMidrand.
UNzimande uthe wasala ephoxekile ngezinkulumo zaloyo owabe enguMengameli uThabo Mbeki nowabe enguNgqongqoshe woMnyango wezeMpilo uManto Tshabalala Msimang, abazenza ngodaba olwabe luphathelene negciwane lengculaza.
Uqhubeke wathi uMbeki ekanye nomholi weCongress of the People uMosiuoa Lekota, bahamba beshiye imibuzo ngemuva, uthe kunombuso wabantu abafana nabafile, abazama ukuvukela uZuma.
Ngesonto eledlule uMbeki wakhuluma wathi ubuholi obukhona be-African National Congress, buphelelwe indlela yokuphatha.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Alenziwe isiikumbuzo igquma laseMakikana -Seoka
2012-11-23 14:04
Rustenburg - Igquma laseMarikana la kwadutshulelwa khona abavukuzi abangu-34 mhlaka-16 Agasti, bedutshulwa ngamaphoyisa, kumele lenziwe indawo yesikhumbuzo, kusho umengameli weSA Council of
Churches umbhishobhi uJohannes Seoka.
Ngesikhathi ephetha ubufakazi bakhe ngaphambi kweKhomishana kaFarlam, umbhishobhi uSeoka ucele ikhomishana ukuthi yenze isiphakamiso sokuthi leli gquma ekwabulawelwa kulo abavukuzi lenziwe indawo yesikhumbuzo.
"Ngokwesiko labantu base-Afrika, kunenkolelo yokuthi le ndawo isiyindawo eyehlukile kuna le eyabe iyiyo phambili. Baningi kakhulu abantu abashonela kuyo, kunemiphefumulo ekusakholakala ukuthi ikhona kule ndawo," kusho uSeoka.
"Uma lokhu kuphumelela kuyoba yingxenye yokuthoba abanxeba alaba abalahlekelwa ngabathandiweyo babo. Inhlekelele yaseMarikana kumele idale izisombululo zokwenza iNingizimu Afrika izwe elingcono."
USeoka ube esecela ukuthi ikhomishana izothe kukhunjulwe abantu abangu-44 abashona eMarikana.
"Angikhumbuli ukuthi sake sabahlonipha laba abashona, ngiyacela siphakame sigebise amakhanda sithi ukubakhumbula," esho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Akuqokwa abathembeke kuZuma - Mantashe
2013-01-18 16:11
Johannesburg - Alikho ilungu le-African National Congress eliqokelwa esikhundleni ngoba nakhu lethembeke kuMengameli uJacob Zuma, kusho uNobhala Jikelele weqembu uGwede Mantashe.
"Lokhu kukhuluma kungukwedelela okuphinidwe kubantu abaningi abaseqenjini,” kusho uMantashe ekhuluma nabezindaba eGoli.
Ukube ukuhlaziywa kwezindaba bekwenziwa ngendlela, ngabe akukho ukukhuluma okufuze lokhu.
UMantashe uthe iqembu lizohlangana nabahlaziyi nezincithabuchopho mayelana nalokhu okushiwo ngamanye amaphephandaba.
“Lokhu kukhuluma kukhomba ukungazi.”
Ukhulukhuluma kukaMantashe kuza ngemuva kwemibiko equbuke ngemuva wenkomfa yeqembu ebanjelwe eMangaung, ngenyanga eyedlule.
Uthe lolu daba kudingidwe ngalo ngesikhathi kuhlangana ikomidi eliphezulu eqenjini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Akukho kuphazamiseka emakhazeni – UMnyango
2012-01-25 09:32
Durban – UMnyango wezeMpilo eKZN uziphikile izinsolo zokuthi kube nokuphazamiseka kwamakhaza ezikhungweni ezimbili zamakhaza kahulumeni kulesiya sifundazwe, kubika iNewswatch.
Lo Mnyango uthi ukholelwa ekutheni lawa ngamahemuhemu aqalwe ngabasebenzi basemakhazeni, nabangaboni ngaso linye noMnyango ngodaba lwamaholo.
Imibiko yabezindaba ithe izidumbu bezingumtshingo ubethwa ngubani emakhazeni akuGale Street
nasePhoenix nokuholele ekutheni imindeni ihlehlise imingcwabo ngoba ilinde imiphumela yokuhlolwa kwezidumbu.
Kukholakala ukuthi abasebenzi basemakhazeni bashaya ngonyawo lonwabu.
Okhulumela lo Mnyango uChris Maxon uthe abakaze bathole zikhalazo ngemindeni okuthiwa kumele ihlehlise imingcwabo.
"Esikwaziyo ukuthi umsebenzi uyaqhubeka kanti nalapho bekushoda khona abasebenzi sibanezelile," esho.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
'Ifikiselana ngamahloni ekaDalai Lama'
2011-10-06 16:32
Cape Town - Indlela uhulumeni aluphathe ngayo udaba lwesicelo se-visa kaDalai Lama yenza sibabuke ngenye indlela labo abathintekayo, kusho iFW de Klerk Foundation ngoLwesine.
Isikhulu esiphezulu seFoundation Centre for Constitutional Rights, uDave Steward uthe owayengumengameli uFW de Klerk ngoSepthemba 16 wathi akanikezwe uDalai Lama i-visa ngoba iNingizimu Afrika iyizwe elivumela zonke izinkolo.
"I-FW de Klerk Foundation ikhathazekile ngezinkinga zokuhluleka ukumelana nesicelo sokunika uDalia Lama i-visa," esho.
UDalai Lama ungumholi ohlonishwayo emhlabeni, nowanqoba iNobel Peace Prize, kanti umelene nodlame.
Kusolwa ukuthi isinqumo sokungamniki i-visa yingoba elakuleli alifuni ukucasula uhulumeni waseChina, yize noma ohambeni lwakhe ubengeke abe nomhlangano nohulumeni wakuleli.
Bonke ohulumeni kungumsebenzi wabo ukulawula amazweni abo.
Uma isivakashi singafaka igcindezi kwezokuphepha -- uma sinokuxhumana nobugebengu noma uma singeke sikwazi ukuzinakekela -- uma kunjalo ungamnqabela-ke imvume yokungena lowo muntu, kuqhuba uSteward.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kugxekwe ukubulawa kwabalimi eF State
2013-01-18 12:02
Johannesburg - Isifundazwe iFree State sithi ngeke sikwazi ukumelana nokuhlaselwa kwabalimi, kucashunwe uNdunankulu u-Ace Magashule esho kanje ngoLwesihlanu.
Iphephandaba iVolksblad liphinde lacaphuna uMagashule enxusa ukuba kuthathelwe izinyathelo ezinqala labo abasabisa abalimi.
Isifundazwe saseFree State sesibe nezigameko ezinhlanu zokuhlasela emasontweni amathathu selokhu kuqale u-2013, okushone kuzo abantu ababili.
Okhulumela uMagashule, uWisani Ngobeni utshele iphephandaba ukuthi undunankulu akahambisani nokuhlasela okubhekiswe kubalimi futhi ufuna abenzi bokubi babhekane nengalo yomthetho.
“Isifundazwe ngeke sikwazi ukuyimela eyokuthi kusatshiswe abalimi. La balimi babamba iqhaza elibalulekile emnothweni wakuleli,” kusho umbiko ucaphuna uNgobeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kulimale abane engozini yesitimela eManzimtoti
2012-12-11 07:14
Johannesburg - Abantu abane balimele ngesikhathi isitimela esiyiguzu siphonseka emfuleni eManzimoti, ngaseThekwini, kusho abezimo eziphuthumayo.
Ingozi ynzeke ngezithuba zasekuseni ngoLwesibili.
"Umfula obudla izindwani uphazamise ukuhamba kwesitimela, kwagcina kudaleka ingozi," kusho okhulumela abakwaNetcare 911, uChris Botha.
Abahambisi bosizo oluphuthumao batheleke endaweni yesehlakalo, bafica abantu abane belimele futhi bethuke kakhulu, begodola.
"Ngemuva kokuthola ukwelashwa endaweni yesehlakalo, babe sebedluliselwa esibhedlela iNetcare Kingsway.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ubonge isipho ebeletha ngo-2013Comment on this story
NONTUTHUKO NGUBANE
UMAMA osemncane uthole ingane yokuqala ka-2013 esibhedlela i-Edendale, eMgungundlovu izolo emuva kobunzima.
UNksz Nonzuzo Mabaso (18) waseMgungundlovu uthe yize bekunzima ebeletha ingane yakhe yentombazane kusaphele imizuzwana enyakeni omusha (ngo-00.05) izolo, kodwa ujabule esebona isipho sakhe esivela kuMdali.
UNonzuzo utshele Isolezwe ukuthi ingane yakhe uyiqambe ngokuthi u-Anikwe ngoba eyibona iyisipho asinikwe uNkulunkulu ngonyaka omusha.
Uphinde wayala ontanga bakhe abazithola sebekhulelwe ukuba bangazikhiphi izisu ngoba ingane iyisipho.
“Bangazibulali izingane ngoba ziyisipho esivela kuMdali. Ukukhulelwa usemncane kuba nzima kodwa kumele usamukele isimo, ubhekane naso sinjengoba sinjalo. Bekunzima nakimi kodwa sengiyiphethe esandleni ingane yami, ngibonile ukuthi iyisipho sami esihle,” kusho uNonzuzo.
Lo mfundi waseBoston College akuyena kuphela othole ingane e-Edendale ngosuku lokuqala ku-2013 kodwa abanye omama abane nabo bajabulele ukugona ezabo.
UNksz Simangele Ndlela (24) uthole ingane yomfana ngo-7.40 ekuseni, uNksz Nokuthula Mkhize (29) wabeletha intombazane ngo-7.35 ekuseni.
UNksz Zandile Hadebe (31) uthole ingane yomfana ngo-8.25 ekuseni, uNksz Nokuthula Nxele (27) ubelethe ingane yomfana ngo-01.50.
Izolo labo mama bavakashelwe nguNdunankulu waKwaZulu-Natal uDkt Zweli Mkhize noNgqongqoshe wezeMpilo KwaZulu-Natal uDkt Sibongiseni Dhlomo ukuzobahalalisela babanikeza nezipho.
Banxuse omama ukuba banakekele izingane zabo futhi bahlale beziqaphile ukuthi ziphephile ngaso sonke isikhathi.
Okhulumela isibhedlela uNksz Samke Mncube ubongele omama ngezingane zabo ezizalwe ziyimiqemane.
“Isibhedlela siyajabula ngokusiza omama ukuba babelethe izingane eziphephile ngalesi sikhathi sokuqala konyaka.
“Sifisa ukuba sihlale sisebenzisana kahle nomama abazithwele ukuze kungabi nazinkinga uma sebebeletha,” kusho uMncube.
n EGauteng khona kuzalwe izingane ezingu-57 ezibhedlela eziyisikhombisa zakhona izolo.
UNgqongqoshe wezeMpilo eGauteng, uMnuz Hope Papo uhalalisele bonke omama ababusiswe ngabantwana ngosuku lokuqala onyakeni omusha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-MKMVA iyaqhubeka nokweseka uZuma
2012-10-18 14:03
Johannesburg - AboMkhonto weSizwe Military Veterans' Association (MKMVA), sebephinde bazwakalisa ukweseka kwabo uMengameli uJacob Zuma ukuthi aphinde futhi aphathe ihlandla lesibili.
"Sizokweseka uKgalema Motlanthe ekutheni abe yisekela, uma kuwukuthi ufuna ukungena okhethweni lukamengameli, sizokweseka uCyril Ramaphosa ukuthi abe yisekela likaZuma," kusho uSihlalo weMKMVA uKebby Maphatsoe, etshela abezindaba eGoli.
Lesi sinqumo sathathwa emhlanganweni wokuqokwa kobuholi beMKMVA ngempelasonto.
UMaphatsoe utshele abezindaba wathi bafuna uNobhala Jikelele uGwede Mantashe kanye noSihlalo uBaleka Mbete, bagcine izikhundla zabo.
Laba bafuna uJessie Duarte angene esikhaleni sikaThandi Modise, abe yiphini likaMantashe kuthi uZweli Mkhize angene kwesoMgcinimafa esiqhoqhobelwe nguMathews Phosa.
"Emhlanganweni kwavela ukuthi siyabeseka laba ngenxa yomlando wabo negalelo ababe nalo ku-ANC neMK," kusho uMaphatsoe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
'Kunzima ukunikela ngosizo eDarfur'
2013-02-14 12:02
Khartoum – Isibalo esiphezulu sabantu abashiye amakhaya abo eSudan, eDarfur, sesidale ukuba amakhaya ecekelwe phansi, izitshalo zishisiwe nabahlinzeka ngosizo behluleka ukuhlangabezana nezidingo, kusho isikhungo esinikezela ngosizo emazweni omhlaba i-Oxfam ngoLwesine.
Izinkulungwane zabantu ezibaleke ngenyanga edlule esifundeni saseJebel Amir enyakatho neDarfur zibhekene nokushodelwa ngamanzi ahlanzekile kanye nokuthuthwa kwendle, kusho i-Oxfam esitatimendeni.
Balinganiselwa ku-100 000 abantu abashiye amakhaya abo ezindaweni zaseJebel Amir kulandela impi yomkhaya.
"Laba abakwazile ukubaleka abanaso isiqiniseko sokuthi bazobuyela nini emakhaya abo, njengoba iningi lawo licekeleke phansi ngesikhathi kunezimpi,” kusho okhulumela i-Oxfam, uHamouda Kanu esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abantu badinga imisebenzi - Ramaphosa
2013-01-11 11:02
Thamsanqa Magubane noNalini Naidoo, The Witness
Pietermaritzburg – Kumangale abaningi ngesikhathi iPhini likaMengameli we-African National Congress uCyril Ramaphosa ehambela abadayisi basemgwaqeni ethenga kubo, eMgungundlovu.
URamaphosa udlule ngaserenki yamatekisi eFreedom Square naserenki yase-Imbali, okuyilapho khona engungwe abagibeli bemlandela. Ubingelele abadayisi, abashayeli bamatekisi nabebezidlulela.
Labo abayingcosana abebengamazi, babuze kwabanye ukuthi ubani lo saziwayo. Lesi sikhulu sikhulume nabadayisi basemgwaqeni sababuza ngezinselelo ababhekana nazo ngesikhathi ethenga izithelo kubona.
“Ungibuze ngezinkinga esibhekana nazo ngamtshela ukuthi le ndawo engayinikwa umasipala ukuba ngidayisele kuyona isiyavuza,” kusho uNomathemba Ngubane, odayisa ukudla.
UClementia Duma, naye odayisa emgwaqeni, uthe ukuhlangana noRamaphosa kube yithuba eliyintokozo. "Ngimazela kumabonakude kodwa manje ngimbone ngawami. Ufike kahle njengoba nogesi singenawo nje.”
UDuma ukhulume noRamaphosa nge-ANC. "usimemele ukuba siye embuthaneni we-ANC ngase ngimbuza ukuthi uzokhuluma yini, uthe kuzokhuluma kuphela uMengameli uJacob Zuma.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- The Witness


text:
Ubumnandi buzobuzwa KwaShembeComment on this story
FANELESIBONGE BENGU
ILOKISHI laseThekwini, KwaMashu selisike iphethini kwezinye izifundazwe ngokuvula indawo okuzojuxuzwa kuyo njalo ngoMsombuluko.
Le ndawo esesigcemeni sakwaG kuleli lokishi ibizwa ngokuthi yiLove Boat kodwa idume kakhulu ngokuthi yikwaShembe.
Umhleli wemicimbi eba kwaShembe ngoMsombuluko, uMxolisi “DJ Deep” Xulu, uthe le ndawo inesikhathi esingangonyaka ikhona kodwa okusha ngayo ngukuthi sekujuxuzwa njalo ngoMsombuluko.
Uthe ibivulwa ngoLwesihlanu ivalwe ngeSonto njengoba isivulwa nangoMsombuluko nje. Kuleli sonto, uDeep uthe beyivakashelwe ngoDJ baseGoli uMahoota vs Vetkoek abebeshiyelana inkundla noDJ bendawo.
“Le nto yezindawo zobumnandi siyibone kwezinye izindawo uma sihambile njengaseCape Town naseGoli lapho khona kuyaziwa ukuthi uma ufuna ubumnandi ngoMsombuluko uzobuthola. EThekwini abantu bebengenayo indawo enjalo lapho behlanganyela khona uma kuqala isonto, yingakho sibone kungcono ukuthi nathi singasali ngaphandle ezintweni ezenzeka kwezinye izindawo,” kusho uDJ Deep othe bavula ngo-6 ntambama baze bavale ngo-4 ekuseni.
Uthe abantu bengakhathazeki ngezokuphepha njengoba indawo yabo isondelene nesiteshi samaphoyisa.
“Uma kukhona into ekhona ubona ngamaphoyisa elokhu ezulazula ngaphandle eqaphe isimo,” kusho yena .
UDeep ubuye waveza ukuthi i-albhamu yakhe yesibili ebizwa ngokuthi yiMusical Journey Vol 2 izophuma kuyo le nyanga.
“Kule albhamu ngisebenze noChappell owaduma ngengoma kaGregory Salto ethi I’m Your Friend noDJ Bongz engomeni ethi Shikisha ngiphinde ngasebenza noGukwa nabanye,” kusho uDeep.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isiphepho sesibulale 31 eVietnam
2012-10-30 12:52
Hanoi - Isiphepho iSon Tinh sicekele phansi izindlu eziyizinkulungwane enyakatho neVietnam, kwashona okungenani abantu abanyisikhombisa nosekubeka inani ku-31 kuleli sonto eledlule.
Isikhungo sezinhlekelele eVietnam ngoLwesibili sibike ukuthi lesi siphepho sibulale abantu abayisikhombisa, kwathi abayisihlanu balimala kanti abangu-43 balimele.
Kucekeleke phansi izindlu ezingu-13 000 kwalimala amasimu elayisi.
Isiphepho iSon Tinh sihlasele enkabeni yePhilippines ngesonto eledlule, kwashona abantu abangu-24 kwathi abayisthupha baduka.
- Landela
IzindabaNews24 kuTwitter
- Sapa - AP


text:
Kumiswe umphathi esibhedlela iGeorge Masebe
2013-01-10 15:02
Johannesburg - Sekumiswe isikhulu esiphezulu esibhedlela saseLimpopo iGeorge Masebe hospital, la kushone khona izingane ezincane ezine, kusho uMnyango wezeMpilo esifundazweni.
"Siyazi ngokumiswa emsebenzini kwemenenja, asikabi nemininingwane egcwele. Okwamanje sisalinde umbiko ovela ehhovisini lesifunda,” kusho okhulumela uMnyango uSnenhlanhla Gumede.
Izingane ezincane ezine zashona ngoLwesihlanu, ngesikhathi zikhishwa yizisu futhi ziphalaza.
Ngesikhathi kwenzeka lokhu, kuthiwa kwakungekho dokotela okhona esibhedlela, bonke kuthiwa babesekhefini lamaholidi kaDisemba.
UNgqongqoshe woMnyango eLimpopo, uNorman Mabasa, uphakamise ukuthi kuphenywe ngokuya elivini kodokotela ngesikhathi esifanayo, ukushona kwezingane kulesi sibhedlela kugxekwe ngabenyunyana iNational Education, Health and Allied Workers' Union.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Klerksdorp - Uphelelwe ngumsebenzi loyo owabika ngenkohlakalo eyabe iqhubeka ekwakhiweni kwezindlu zomxhaso ezabe zakhiwa endaweni yaseKlerksdorp, kusho uMvikeli woMphakathi uThuli Madonsela, etshela abantu ekade bebuthene ehholo lakhona eKlerksdorp.
"Lona owabika ngenkohlakalo, wabe esebenzela umasipala watshela inkontileka ukuthi kuzophenywa," kusho uMadonsela.
Umvikeli womphakathi uhambele kule ndawo ukuqhuba uphenyo ngemikhonyovu ebikwayo mayelana nakho ukwakhiwa kwezindlu zomxhaso.
IHhovisi likaMadonsela lamukela izikhalazo ezingu-2 305, zabantu abakhala ngezindlu eNorth West.
Umsebenzi lona owabika, wabiza abakwa-SA Home Builders Council nabakwaSA Bureau of Standards ethi abazohlola izindlu, ekugcineni ekwavela ukuthi azikho sesimweni esigculisayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
SAPA


text:
Useyokuba ngozimakhaza uChavez
2012-12-14 10:00
Caracas - UMengameli waseVenezuela uHugo Chavez uhlangabezane nezinkinga ezingatheni, opha, ngesikhathi odokotela bemhlinzela umdlavuza, nokho kuthiwa useyowuphonsa umbalane.
"Ngesikhathi ehlinzwa uMengameli uChavez, 58, wophe kakhulu kwadingeka odokotela 'basukume bame ngezinyawo'," kusho uNgqongqoshe wezokuXhumana u-Ernesto
Villegas, etshela abezindaba.
Izinto zonakale ngemuva kwamahora ayisithupha umengameli ehlinziwe, esibhedlela eHavana.
"Welulama ngendlela uChavez," kusho uVillegas etshela abantu bezwe.
IPhini likaMengameli uNicolas Maduro, naye uqinisekise abantu bezwe, wathi umengameli uyelulama.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
UMadonsela uzophenya ngolwaseNkandla
2012-10-18 08:14
Johannesburg - UMvikeli woMphakathi uThuli Madonsela uzophenya ngokuthuthukiswa kwedolobha laseNkandla kwenani lika-R2bn, nokuyidolobha ekuqhamuka kulo uMengameli Jacob Zuma.
Okhulumela ihhovisi likaMadonsela uKgalalelo Masibi uthe lolu phenyo luzokwenziwa ngokuhlukana nalolo lokulungiswa komuzi kaZuma.
"Umvikeli womphakathi uzophenya lezi zindaba ngokuhlukana," esho ngomqhafazo.
I-Afriforum
ngoLwesithathu ithe uMadonsela uzophenya nge-Umlalazi-Nkandla Smart Growth Centre Project, nesibizwa nge"Zumaville".
Leli dolobha elisha lizokwakhiwa endaweni engamakhilomitha amathathu ukusuka emzini kaZuma eNkandla, KwaZulu-Natal.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayimchazanga ingqephu kaJuly uTlaleComment on this story
BONISWA MOHALE
UMSIKI wengqephu ohlonishwayo kuleli uDavid Tlale uyigxekile imfashini yabasiki bengqephu baseThekwini njengoba ethi ukhathele yindwangu yamakhethini neyokuhlobisa amatafula ahlale eyibona ezingutsheni zeVodacom Durban July.
UTlale ukhulume kanje ngesikhathi ejaja izimpahla ebezithungwe ngabasiki bengqephu kwi-Durban July, ngoMgqibelo.
“Imfashini ngiyazi ukuthi ikhuluma ngobuciko, ngokukhululeka nangokunye okuningi kodwa-ke eThekwini ngihlale ngibona indwangu eyodwa ebizwa nge-Tafetta ne-Organza okuyindwangu yokuhlobisa emicimbini. Angazi noma abantu baphelelwe yizitayela yini,” kubeka uTlale.
Ubuye waveza ukuthi indikimba ethi A Material World yize igqugquzela ukongiwa kwemvelo kepha ibingasho ukuthi wonke umuntu akenze imisiko ehambisana nezigqoko okungathi yihlathi noma yizingadi abantu baze bafake ngisho nompompi bokuchelela emakhanda.
“Yindikimba enhle lena ethi A Material World kodwa-ke eThekwini ngicabanga ukuthi abazange bakhumbule ukuthi benza izimpahla ezizogqokwa ngabantu.
“Uyabona nje yizingadi, utshani nokunye okuyiyonanto egcwele la. Kuhle khona ukuthi bavikela imvelo kodwa bebengenza kangcono kunalokhu abakwenzile,” kusho uTlale.
Yena ubegqoke ibhulukwe likadangara elimnyama nemijiva esajazi eliphephezelayo elimnyama.
Ebuzwa ukuthi kungani nakulo nyaka egqoke umbala omnyama kwi-Durban July uzithethelele ngokuthi lo mbala muhle ngoba ungena kuyo yonke indawo.
“Uma uza kwi-Durban July ufuna ukubona konke okuzobe kwenzeka kusukela kwimfashini, ubumnandi bomculo namahhashi. Awufuni ukugqoka into ezokwenza ungakhululeki, yingakho-ke ngizigqokele umbala omnyama nezimpahla ezingikhululayo.
“Umbala omnyama muhle futhi uyakugqamisa ngendlela ehlelekile,” kusho uDavid.
Noma eyigxekile imfashini yakulo nyaka kodwa uncome imfudumalo abahlale beyinikezwa ngabantu baseThekwini nesimo sezulu esihlale sifudumele uma kunomjaho we-Durban July.
Lo mcimbi uphethwe ngeminye ezindaweni ezahlukene izolo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Uhleka yedwa oshaye AmaZulu
2013-02-28 12:05
Durban - Umqeqeshi weqembu elingaziwa uLwandile Magula ujabule "uyafa" njengoba iqembu lakhe iTembu Royals lizibeke kwibalazwe lezebhola lezinyawo ngesikhathi libhaxabula AmaZulu, kweyendebe yeNedbank.
IThembu Royals imangaze uSuthu ngesikhathi ilukhipha kweyendebe ngo 2-1, emdlalweni obanjelwe eMlazi.
Abadlali abashaye amagoli kube nguSechaba Mofekeng noZukisa Ginya.
“Ngithokoze kakhulu ngabadlali, baphakamise igama leTembu Royals, nendawo yaseMthatha abaphuma kuyo,” kusho uMagula ngemuva komdlalo.
“Size lana sizilungiselele ukuthi sizokhipha lonke ikhono. Ngaphambi komdlalo sifundisise umdlalo waMaZulu, sikwaze ukuthola ubuthaka bawo.
“Besifuna ukuvala emuva, sibahlakaze bese sishaya amagoli.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuboshwe owaseLiberia ngelokuqolaComment on this story
BAWINILE NGCOBO
ZIMKHALELE owesifazane waseLiberia osolwa ngokuqola owesifazane waseMpangeni u-R12 000 ehlangene nesoka lakhe, bemthembisa ukuthi kunezimpahla ezisemkhunjini echwebeni laseThekwini a abafuna ukuzilanda bese beyamkhokhela.
Lo wesifazane uboshwe ngoLwesibili ntambama eWimpy maphakathi neTheku ngesikhathi benesoka lakhe sebezolanda u-R80 000 kulo wesifazane ngoba bethi imali ababeyithathile incane sekufuneka enye.
Umsolwa wesilisa ukwazile ukubaleka emuva kokuthi ethathe isikhwama ebesigcwele amaphepha, abezitshela ukuthi sinemali.
Lo wesifazane oqoliwe ongathandanga ukudalulwa uthe uqale wahlangana nomsolwa wesilisa eya emhlanganweni eSouth Beach.
“Wangibingelela wathi ucela ukukhuluma nami, ngathi ngijahile. Wabe esebona ngifake irosali wathi naye uyikholwa usuka eSudan kuyaliwa, benodadewabo beqile bagibela umkhumbi osechwebeni eThekwini,” kuchaza lo wesifazane.
Uthe lo msolwa ube esethatha inamba yakhe.
“Ubeselokhu efona nje kwaze kwathi ngoJulayi 19 wafona ngathi akeze eMpangeni. Wafika wangibekela udaba lwakhe lokuthi kunezimpahla zabo ezikulo mkhumbi abafika ngawo manje badinga u- R12 000 ukuthi bayozilanda. Uma engabanika bazomkhokhela ngoba banemali emkhunjini futhi banezimpahla eziningi,” kuchaza lo wesifazane.
Uthe ngakusasa weza eThekwini esephethe le mali wahlangana nalaba bobabili bagcina beye ngasechwebeni, uma sekufanele behle lo wesilisa wathi abasale uzohamba yedwa.
“Kwadlula isikhathi eside engabuyi, wafona wathi asiye eSpringfield ngoba lezi zimpahla zikwenye ikhonteyna ekhona. Kwathi sesikhona wabuya nesutukesi elilodwa wathi akakwazi ukuthola ezinye izimpahla ngoba kufuneka enye imali kwakungashiwo u-R12 000 kodwa u-12 dollars okusho ukuthi badinga u-R80 000 ngaphezulu,” kuchaza lo wesifazane.
Uthe waqala lapho ukusola ukuthi kukhona okushaya amanzi wabe esexhumana namaphoyisa ngoLwesibili bacushelwa umgoga, kwaboshwa owesifazane, owesilisa wakwazi ukubaleka.
UCaptain Khephu Ndlovu wamaphoyisa eThekwini uthe lo wesifazane ubekwe icala lokweba esebenzisa amanga, uzovela eNkantolo namuhla.
Amaphoyisa asathungatha umsolwa wesilisa.
Khonamanjalo kuboshwe owesilisa oneminyaka engu-27 ngoLwesibili ntambama emuva kokuhlwitha abantu abebekhipha imali emshinini waseCapitec amakhadi abo asemabhange maphakathi nedolobha. UNdlovu uthe lo msolwa ubanjwe emuva kokuthi uphiko lweCrime Prevention eDurban Central lulandele umkhondo wakhe.
“Ngesikhathi eboshwa kutholwe amakhadi evile ku-20 asemabhange nama-credit cards. Uzovela enkantolo kusasa (namuhla),” kusho uNdlovu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-PSL ayeneme ngomqeqeshi weWits
2012-11-27 12:02
Johannesburg - I-PSL ihlela ukuthathela umqeqeshi weBidvest Wits u-Antonio Lopez Habas izinyathelo ngokunqaba ukubamba isithangami sabezindaba kulandela ukushaywa kweqembu lakhe ngo 2-0 yi-Orlando Pirates ngoMgqibelo.
Ngokwemigomo ye-PSL, abaqeqeshi kumele banikeze izintatheli isikhathi sokuhlonywa imibuzo ngemuva komdlalo, kanti bangase bajeze uma behluleka ukwenza njalo.
UHabas – nowagxeka unompempe ngesikhathi ezakhe zidlala nePirates – wanqaba ukuhambela isithangami sabezindaba futhi wangasibeka isizathu.
Imenenja yezokuxhumana ku-PSL uConnie Motshumi utshele iKickOff.com ukuthi bazolusukumela lolu daba.
"Sifake umbiko ngesenzo sikaHabas, sekusemahlombe ommeli ukuthi uzombeka yini lo mqeqeshi amacala."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umphathintambo obiona ngezesisekelo sombuso uMnu. Eric Matinenga uthi inkokheli kahulumende womanyano ifuna ukwazi ngokwenzakala ekulotshweni kogwalo lolu hatshi ukungenela ekulotshweni kwalo.
U Matinenga lamuhla uhlangane loMongameli Robert Mugabe, inhloko kahulumende uMnu. Morgan Tsvangirai lomsekeli wakhe uMnu. Arthur Mutambara e Harare.
Lumhlangano wenziwa nje kulokudonselana ekulotshweni isisekelo sombuso esitsha lanxa sokwenziwa umhlangano wenhlanganiso ezizimeleyo lamabandla ezombusazwe, owe All Stakeholders Conference owawucatshangelwa ukuthi uzaxazulula loludaba.
Umkhokheli welinye lamacele eMDC, uMnu. Welshman Ncube ubengekho emhlanganweni lo ngoba engekho elizweni ese uganda. Kodwa isikhulumeli sebandla lakhe, uMnu. Nhlanhla Dube utshele iStudio 7 ukuthi uNcube ukhangelelwe ukuhlolisisa okukhulunywe emhlanganweni wanamhla andubana lelibandla litsho ukuthi lifuna kwenziweni ngaloluda.
Ingxoxo loMnu. Nhlanhla Dube


text:
USikhosana ugxeke isitayela seBafana
2012-11-15 12:01
Johannesburg - Owayengumgadli weBafana Bafana uJerry Sikhosana ugxeke indlela iqembu elidlale ngayo ngesikhathi libhekene neZambia, nokuyilapho lihlulwe khona ngo 1-0, ngoLwezithathu ebusuku eFNB Stadium.
IChipolopolo idlale ngokuncomekayo kuneNingizimu Afrika emdlalweni weNelson Mandela Challenge, kusho uSikhosana, owayedume ngo'Legs of Thunder', ngezinsuku zakhe zebhola, ugxeke indlela iBafana nomqeqeshi wayo uGordon Igesund abadlala ngayo.
"Ngibalalele bobabili abaqeqeshi u-Igesund noHerve Renard ngemuva komdlalo, ngingakusho nje ukuthi ngichazekile ngoRenard," kusho uSikhosana kwabe-Football411.
"Ukucacisa nje, indlela adlalisa ngayo uRenard ukuthi uma iqembu abadlala nalo lingabahlaseli bona basebenzisa lelo thuba ukuhlasela. Kodwa u-Igesund yena uyavimba kuphela akahlaseli, ngicabanga ukuthi badlala ibhola elibhedayo," kusho uSikhosana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Usihlalo weChippa uneme ngoSikhakhaneComment on this story
MTHOKOZISI MNCUSENI
noMBONGISENI BUTHELEZI
USIHLALO weChippa United engomakoti be-Absa Premiership uSiviwe “Chippa” Mpengesi wenze obekungalindelekile ngesikhathi edalula ukuthi ngeke azixake ngokuthola umqeqeshi omusha ngoba esengene lapho kunoju khona kodwa uzoqhubeka noRoger Sikhakhane.
UMpengesi utshele Isolezwe izolo ukuthi akayena umuntu osheshe akhohlwe lapho ephuma khona ngakho-ke ngeke amane alaxaze uSikhakhane ekubeni kunguyena omfake ezweni lesethembiso.
“Ngeneme ngendlela enze ngayo kusukela ethathe izintambo kuProfessor (Mlungisi Ngubane). Uyayazi indlela esenza ngayo izinto ngakho angiboni ezokuba nenkinga uma sesidlala esigabeni esikhulu. Kuliqiniso khona ukuthi izinto ngeke zifane kodwa asikho isidingo sokumdedela ngingabonile ukuthi angasenzelani ku-Premiership,” kusho uMpengesi obuye waqinisekisa ukuthi lo mqeqeshi usayiniswe inkontileka yesizini eyodwa.
Nakuba lesi sikhulu singakufihli ukuthi asikakholwa ukuthi iqembu laso siqophe umlando ngokufika esigabeni esiphezulu eminyakeni emibili kuphela labunjwa kodwa siyakhala ngokuthi sizophoqeleka ukuthi sidedele abadlali abathile abebekhona eqenjini kusukela phansi.
“Kubuhlungu ukuthi kunabadlali okuzofanele sibadedele kodwa ngethemba ukuthi bayazi ukuthi ebholeni vele kunjalo. Kunabadlali abahle futhi abaziwayo esixoxa nabo ngenhloso yokuqinisa iqembu ukuze sihlale esigabeni esikhulu. Lokhu kusiphoqa ukuthi kube khona esizobadedela ukuze sivule izikhala kodwa nakhona ababaningi,” kuqhuba lesi sikhulu.
Siveze nokuthi bakhona nabaxhasi esixoxa nabo kodwa ngeke sibadalule okwamanje ngoba izingxoxo azikapheli. Leli qembu selihlukane noRoscoe Pietersen owenze izimanga kule sizini. Usengumdlali weSuperSport United.
Umdlalo wokuvula isizini weChippa izowugijima neMamelodi Sundowns ebophele lonke ubisi lwabadlali ongalucabanga.
Ukaputeni waleli qembu uGift Sithole ugcizelela ukuthi abezile ukuzosinisa amahleza ku-Absa Premiership kodwa bafuna ukukhombisa ukuthi bangakwazi ukuyibamba ishisa kuleli zinga.
“Asikho lapha kule ligi engenkulu kangaka e-Afrika ukuzovakasha kodwa sizohlala sizinze. Ukuthi sinqobe amaPlay-Offs bekuyisiqalo nje kusekukhulu kuyeza,” kusho uSithole.
Uthe: “Sesikudlulisile ukujabulela ukufika ku-Absa Premiership kodwa sesibheke ukuzilungiselela isizini entsha. Abantu bazobona ofishi abancane bedla abakhulu.”
Uchaze isizini abaphuma kuyona kuNational First Division (NFD) nebingelula.
“Abadlali bethu bebesebancane besuka kuVodacom League. Bekunzima impela njengoba singaqalanga kahle kodwa sabuya imidlalo isiphakathi. Bengilokhu ngibakhuthaza njalo njengokaputeni ukuthi basebenze kanzima, manje ngijabulile ngoba siphumelele,” kusho uSithole.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Odilika kumlungu owabulala intombiComment on this story
NONTUTHUKO NGUBANE
USULWE izinyembezi zeminyaka unina wowesifazane owabulawa kabuhlungu yisoka layo lomlungu eminyakeni emibili edlule ngesikhathi iNkantolo eNkulu yaseMgungundlovu igweba leli soka odilikajele ababili neminyaka engu-15 ngaphezulu izolo.
UGerald Rosselloty (39) owayethandana noNksz Nokwazi Ntuli, ugwetshwe ngamacala amathathu abebhekene nawo okungelokubulala, ukudlwengula ingane yakhe eyayineminyaka eyisithupha ngaleso sikhathi nelokushisa indlu ngenhloso.
IJaji uRishi Seegobin likhipha isigwebo lithe kusobala ukuthi uRosselloty ngeke esafunda emaphutheni akhe, ngeke esahlumeleliseka isimilo sakhe ngoba kade ayewenza amacala kodwa isimo sakhe singashintshi.
“Ukuhlukunyezwa kwabesifazane nezingane akwamukelekile emphakathini. Abantu abenza njengawe kumele bajeziswe kanzima ukuze kucace ukuthi abakwenzayo inkantolo ayihambisani nakho. Impilo yakho ayiwusizanga ngalutho umphakathi kodwa ilethe inhlupheko nosizi,” kusho uSeegobin.
IJaji ligcizelele ukuthi ayikho iminyaka eyophulwa kulesi sigwebo, lathi kumele lesi senzo sikaRosselloty sibe yisifundo nakwabanye besilisa. “Umuntu uphila kanye, uma usumbulele akakwazi ukubuya. UNokwazi icala lakhe linye, kwaba wukwethemba wena, wahlala nawe noma umhlukumeza. Wambulala ngesihluku esimangalisayo. Okubuhlungu kunakho konke wukuphika icala uze ulivume ekugcineni sekungasizi ngalutho. Ufanele wukujeza kanzima ususwe emphakathini,” kusho uSeegobin.
UNkk Busisiwe Madondo ongunina kaNksz Ntuli ujabulise okwengane encane emuva kwalesi sigwebo wathi usezokwazi ukuqhubeka nempilo yakhe ayeke ukuhlala ebalisa ngendodakazi yakhe ngoba ‘umbulali’ usezodonsa ejele impilo yakhe yonke.
“Ngijabule manje. Izinyembezi zami zeminyaka ngikhalela ingane yami zesuliwe namuhla. Inhliziyo yami ithola ukududuzeka manje umbulali wengane yami esezohlala ejele impilo yakhe yonke,” kusho uMadondo.
Uthe usezokwazi nokumxolela uRosselloty njengoba esezobhadla ejele.
“Sengizokwazi nokumxolela ngoba usezojeza ngamacala akhe. Ngesikhathi esakhala exoxa ngakwenza bengingenandaba. Njengoba esezohlala ejele angaphumi igwebu liyehla. Ngeke ngisakwazi ukulokhu ngibambe igqubu ngoba ingane yami ngeke vele isabuya,” kusho yena.
IJaji nomndeni kaNsz Ntuli bancome kakhulu igalelo lamaphoyisa aseHilton asebenze ngokuzikhandla ehlanganisa ubufakazi obuqanda ikhanda.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UParker angase adlale kusihlwa
2012-12-18 10:10
Johannesburg - Angase abonakale umgadli onohlonze uBernard Parker uma ezakhe iKaizer Chiefs sezitholana phezulu naMaZulu emdlalweni wokugcina wokuvala unyaka, kubika iKickOff.com.
AmaKhosi azokwamukela uSuthu eSoccer City – emdlalweni ozoqala ngo-19:30 kanti uParker, nowalimala ngesikhathi bedlala ne-University of Pretoria
ngoMgqibelo kuthiwa akekho engozini ngemuva kokubona udokotela.
“UParker ubone udokotela ngeSonto ekuseni kanti angase adlale ngoLwesibili," kusho udokotela weChiefs uDave Milner.
Lo mdlali ohamba phambili ngamagoli kuPremiership washaya amane ngesikhathi bedlala naMaZulu ngo-Agasti.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kuboshwe ababili ngelokuhlasela eShoweComment on this story
BAWINILE NGCOBO
KUBOSHWE ababili ngesehlakalo sokuhlasela esenzeke kwaKhuzwayo eMankwanyaneni, eNgudwini eShowe emasontweni amabili edlule lapho kwakwemuliswa khona amantombazane akulo muzi amabili kwashona abayisithupha, kwalimala abangu-17.
UColonel Jay Naicker wamaphoyisa esifundazweni uthe la madoda amabili aneminyaka engu-24 no-27 aboshwe ngoLwesithathu emuva kophenyo lwamaphoyisa.
Ababoshiwe kuthiwa baboshwe ehostela laseMlazi esigcemeni sakwa-T.
Abanye abashona kulesi sigameko bebehlala kulo leli hostela uma beseThekwini.
Kulesi sigameko sokuhlasela kwashona oMnuz Khulekani Luthuli, Mnuz Sfiso Luthuli, Mnuz Maqhinga Mthethwa, Mnuz Simphiwe Mthethwa noMnuz Hlanganani Mgenge.
UMnuz Bongukuphiwa Ndwandwe washona esengeniswe esibhedlela eNgwelezane.
Abashona basohlangothini okuthiwa lwafika lwadunga umemulo kodwa induna okuthiwa yayihola leli butho esekubhaceni yatshela Isolezwe ngesonto eledlule ukuthi kungamampunge ukuthi bahlasela kwaKhuzwayo.
Le nduna yathi bona babeziyele emcimbini njengezinsizwa zesigodi esisodwa kwaba yilaba ababafica behleli phansi esigcawini abasukuma kwabe sekukhala isibhamu.
Induna ibingekho ngempelasonto ngesikhathi kufihlwa amadodana ayo amabili ashona kulesi sigameko.
UNaicker uthe ababoshiwe bazovela enkantolo maduze.
Khonamanjalo amaphoyisa awakabophi muntu ngokubulawa kwamalungu ayisishiyagalombili eSkebhe uphiko okuthiwa lulwa nobugebengu ePomeroy. Abafi babulawa ngesonto eledlule.
UNaicker uthe amaphoyisa asaphenya kodwa bekungakaboshwa muntu.
Uthe amaphoyisa asankanise kuzo zombili lezi zindawo aqaphe isimo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Buyashisa ubugebengu kwezomtakabani
2013-02-28 14:02
Durban – Ukuphanga ezindlini, ukugqekeza, ukudunwa kwezimoto, nokubamba inkuzi ngesihluku kusahamba phambili ezindaweni zabadla izambane likapondo eThekwini, kubika iThe Mercury.
Izinhlaka eziqapha udweshu emphakathini nezinkampani zonogada babhekana nokwenyuka kobugebengu njengoba izigebengu zibonakala zigila imikhuba yazo noma yinini.
I-Blue Security, ibike ngokwenyuka okubonakalayo kobugebengu obenziwa kuhlonyiwe nobokushaya okwenzeka amakhaya nesezindaweni zamabhizinisi.
UMqondisi wenkampani uDarryn le Grange uthe izindawo ezithentekayo zihlanganisa iKloof, Umbilo, iGlenwood kanye neNew Germany.
“Izigebengu zingena ezindlini emini kwabha zikhombe izakhamuzi, zithathe omakhalekhukhwini ama-laptops, ubucwebe kanye nemali,” kusho uLe Grange.
Kwesinye sezigameko esenzeke ku-Aberfoyle Road, eWestville, ngeledlule, isakhamuzi sangenelwa amadoda amane ehlomile asikhomba, athatha ubucwebe endlini kanye nemoto.
Esinye isakhamuzi sadunwa imoto kuRobin Road ngumsolwa owayehamba ngeToyota Corolla.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Baqikelele bephawula ngenhlangano entshaComment on this story
INTATHELI YESOLEZWE
Izinhlangano zepolitiki ziphawule ngokuqikelela ngokumenyezelwa kwenhlangano entsha yezombusazwe eyethulwe yisishoshovu uDkt Mamphela Ramphele ngoMsombuluko.
“IDemocratic Alliance iyakwamukela ukwethulwa kweqembu likaDkt Ramphele, nokukhuluma kwakhe athi ufuna ukusebenzisana nabantu baseNingizimu Afrika ekwenzweni ngcono izwe,” kusho umkhulumeli we-DA, uMnuz Mmusi Maimane.
“UDkt Ramphele unemibono nemigomo efanayo naleyo ye-DA, ewukuthi abantu abaphathwe ngokulingana kungabhekwa ibala labo, kuvikelwe umthethosisekeleo. Umnyakazo wakhe ungesinye isinyathelo endleleni ende yokuhlela kabusha ezombusazwe ezweni lethu,” kusho uMaimane.
Umholi we-United Democratic Movement, uMnuz Bantu Holomisa, naye usamukele isinqumo sikaRamphele.
“Sizosebenzisana noDkt Ramphele emizameni yokwenza ngcono iNingizmu Afrika.
UDkt Ramphele umemezele ukuqalwa kweqembu elisha, waqeda ukuqagela obese kudonse amasonto.
Iqembu limenyezelwe eWomen's Gaol, eConstitution Hill, eBraamfontein.
“Namuhla ngithanda ukunazisa ukuthi ngisebenzisana nabanye abantu baseNingizimu Afrika ukubumba iqembu elizobuyisa ithemba kubantu baseNingizimu Afrika,” kusho uDkt Ramphele.
“Sizolibiza nge-Agang SA, ngesiZulu okusho ukuthi masakhe iNingizimu Afrika. Enye yezinhloso zayo kuzokuba wukulwa nenkohlakalo,” kusho uDkt Ramphele.
Uthe ubonile uma ebheka kwezepolitiki ukuthi kukhona igebe phakathi kwesizukulwane esalwela inkululeko naleso sezingane zakhe. Bazokhankasa nangezinkundla zokuxhumana.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Igxekiwe iMeya ngolwama-IPad
2013-02-28 10:01
Durban - Amaqembu aphikisayo esigungwini sikaMasipala waseThekwini, asekugxekile ukusho kweMeya uJames Nxumalo, othe kumele amakhansela anikwe ama-iPads, njengoba kunguye kuphela imeya engenabo lobu butsetse, kubika iphephandaba iThe Times.
IDemocratic Alliance ithi kuzomosheka izimali zabakhokhi bentela uma amakhansela enikwa ama-iPads, yathi amanye amakhansela awakwazi nokusebenzisa ama-laptops akhishwe nguhulumeni.
"Sinama-laptops, namanje sisalinde ezinye izinsiza ezihambisana nawo, esazithenjiswa," kusho ikhansela le-DA uHeinz de Boer.
"Sinenqwaba yamaphepha nezincwadi ekumele zibhalelwe imiphakathi, asikwazi ukwenza kahle umsebenzi njengoba sishoda ngama-printer,"
echaza.
Iphini lomholi wekhokhasi ye-DA uZwakele Mncwango uthi ama-iPads angase abe wusizo uma esetshenziswa ngendlela.
"Kubalulekile ukuthi abantu bathuthuke kwezobuchwepheshe, lokhu kwenza kube lula ukuxhumana."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ona-14 uklinye wabulala omunye
2012-11-07 16:26
Johannesburg - Intombazane eneminyaka engu-14 ubudala ishonile ngemuva kokuklinywa ngenye ingane, eKagiso, e-East Rand, kusho amaphoyisa aseGauteng.
Womabili amantombazane aneminyaka engu-14 ubudala, abe nengxabano ngesikhathi edlala ngoLwesibili, kusho okhulumela amaphoyisa uWarrant Officer Solomon Sibiya.
Ingane ibambe enye ngobhongwane yayiklinya yaze yashona.
Ingane iboshiwe yase idedelwa esandleni sabazali, izohanjiswa iyothola izeluleko ngaphambi kokuthi ithweswe icala lokubulala.
– Landela IzindabaNews24 kuTwitter
(@IzindabaNews24).


text:
Kudliwe ezikanokusho kwaMpisaneComment on this story
INTATHELI YESOLEZWE
OMAKHELWANE baphume bama izixongololo bebukela ithimba loKlebe elibizwa nge-Anti-Corruption Task Team lishaqa izimoto zikanokusho zomndeni waseThekwini oyizinjinga ezithathwe emzini wazo eLa Lucia izolo ekuseni.
Umndeni wakwaMpisane ongomacaphuna kusale eThekwini usale nezimoto ezimbili kuphela izolo emuva kokudlelwa inqwaba yezimoto, indlu, nempahla yasendlini ngabethimba ngamaphoyisa ashaqe izimoto ezingu-62 sekuhlangene nezomsebenzi.
Intengo yomuzi ilinganiselwa ku-R80 million.
Phakathi kwezimoto ezithathiwe kubalwa i-Ferrari, ama-Rolls Royce amabili, ama-Porshe amabili , yi-Maserati, yi-Hummer ne-Dodge Ram ezithuthwe ngamaloli abeshaye ujenga ngaphandle komuzi wabo.
Intengo yezimoto ezishaqwe kwaMpisane ilinganiselwa ku-R25 million. Abantu abahamba ngalezi zimoto eNingizimu Afrika bayabalwa ngoba zibiza izigidi kanti noma uzithenga ufaka i-oda bese ulinda isikhathi esithile futhi nentengo yazo awukwazi ukutshelwa yona ungakalifaki i-oda lokwenza isiqiniseko sokuthi imoto uyayithenga.
IMaserati nje ibiza R3.5 million neFerrari ibiza kusuka ku R2.9 kuya ku-R3.9 million.
Lezi zimoto ngezikaMnuz Sbu Mpisane nenkosikazi yakhe, uShauwn, abangabanikazi benkampani eyenza imisebenzi eyehlukene iZikhulise Cleaning Maintenance and Transport CC.
Izimoto ezithathiwe zizogcinwa endaweni okubekwa kuyo izimoto enkampanini i-Ian Wyles Auctioneers. Ukushaqwa kwezimoto zakwaMpisane kudale amabongo komakhelwane nalabo abebedlula ngezimoto bebukela kuthathwa izimpahla abanye bebuzana ukuthi ngabe seziyathathwa futhi njengasekuqaleni.
Incwadi egunyaza ukuba kudliwe izimpahla zakwaMpisane ikhishwe yijaji leNkantolo eNkulu yaseMgungundlovu emva kophenyo olunzulu olwenziwe ngoKlebe mayelana nezinsolo zokuthi iZikhulise yasebenzisa imininingwane engekho emthethweni ngesikhathi ifaka amaphepha enhlanganweni yosonkontileka, i-Construction Industry Development Board (CIDB) ukuze kuvuleke iminyango yamathenda.
Ukwemukelwa kwemininingwane eyalethwa ngabakwaMpisane kule nhlangano kwadala ukuba bathole amathenda abalelwa ku-R140 million eminyangweni kahulumeni.
Incwadi yenkantolo igunyaza ukuba kudliwe impahla ebiza le mali yingakho kudliwe ngisho impahla yasendlini ngesikhathi kutheleka abe-Asset Forfeiture Unit.
Uma icala libalahla yonke le mpahla ingawela ezandleni zombuso. nakuba isinqumo sokuba kuthathwe izimpahla sikhishwe busululu emahhovisi eJaji, uMnuz Nkosinathi Chili kodwa uMpisane ubesebalinde esangweni lakwakhe abomthetho ngesikhathi betheleka ngabo-6 ekuseni izolo. UNkk Mpisane yena uhambe waziyela emsebenzini njengejwayelo kwasala ubaba wekhaya egade abebeqoqa izimpahla zakwakhe.
Abaphenyi abangene ngaphakathi emzini kaMpisane bebebabaza ubuhle bawo ngaphakathi besho nokusho ukuthi kunamakamelo amabili agcwele izicathulo zikaNkk Mpisane ezithe shaye emashalofini ambethe ubonda.
UNkk Mpisane uvela namuhla eNkantolo mayelana namacala athinta umkhonyovu wamathenda akhishwa iminyango ehlukene kahulumeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ikhomishana idingide nge-Email kaRamaphosa
2012-10-23 14:29
Rustenburg - Ilungu le-Arican National Congress eliqavile eliphinde libe ngusomabhizinisi uCyril Ramaphosa beliphambili igama lakhe osukwini lwesibili ophenyweni lwesigameko saseMarikana, oluqhubeka eRustenburg Civic Centre.
Ummeli uDali Mpofu, omele abavukuzi abalimala nababoshwa ngemuva kwesehlakalo sango-Agasti 16, uthe kune Email lapho uRamaphosa egxeka khona imibhikisho, eyichaza njengobugebengu efuna nokuba kuthathwe izinyathelo.
"Leyo Email eyango Agasti 15 ngo-14:58, okuyisikhathi esingamahora angu-24 ngaphambi kokuba abantu badutshulwe," kusho uMpofu.
"Sinama Email okwakuxhunywana ngawo phakathi kwabaphathi beLonmin nongqongqoshe bakahulumeni [wezokumbiwa phansi nowamaphoyisa] bese kubakhona noCyril Ramaphosa," kusho uMpofu.
"Wabeka wathi lokhu kungubugebengu ngakho kumele kubhekwane nakho ngendlela efanele." Kusho uMpofu.
UMpofu uthe uRamaphosa wathi kumele kuthathwe izinyathelo zokubhekana nezigebengu, icala lazo okwabe kungukufuna ukukhushulelwa amaholo.
UMpofu uthembise wathi yena nethimba lakhe bazotholela laba ababamele ubulungiswa.
"Sizobuthola ubulingiswa lapha noma kwi-International Criminal Court, okuyolapho lolu daba esizolufaka khona silufakela amaphoyisa adubula abantu bethu,"kuqhuba yena.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Okumele ukuqaphele ngezinqola ezidonswayoComment on this story
NJENGOBA kuvalwe izikole KwaZulu-Natal eminye imindeni izothatha amaholidi okungenzeka ukuthi nemithwalo isisobhokweni sebelindele ukungena indlela.
Njengoba kuqale amaholidi abaningi bayaqikelela ukuthi ngabe konke kulungile yini, ikakhulu abazokudinga uma befika phambili. Kuyenzeka abantu bakhohlwe wukunaka izinto ezimqoka njengama-caravan nama-trailer okuyizinto ezingajwayele ukusetshenziswa phakathi nonyaka.
Kwabanye lokhu kwagcina ukusebenza besemaholidini ePhasika noma kaDisemba futhi abakaze bazihluphe ngokukuhlola ukuthi ngabe kusesimweni esikahle yini njengoba kulokhu kwapaka emuva kwendlu.
Ngoba kunesikhathi eside kangaka kumile kunokwenzeka ukuthi amasondo akhona awasekho esimweni esikahle, ngenxa yokushiswa yilanga ebe emi ndawonye.
Kwa-Goodyear, okuyinkampani esebenza ukukhiqiza nokunakekela amathayi bakhiphe uhlu lwezinto abanikazi balezi zinqola okuzomele baziqaphele ngaphambi kokuthatha uhambo lwabo khona bengeke bazithole sebedla amaholidi eceleni komgwaqo bengasafikanga lapho beya khona.
Bathi amathayi alezi zinqola uma sekunesikhathi agcina ukuhamba ayalimala abe nokufacaka kwezinye izingxenye, kanti ukuba abekhishiwe ngesikhathi zimile zasekwa ngezinsimbi zakhona ngabe kulula.
Uma bewathemba amathayi abo okungcono abaqale bayowahlola ezindaweni zokwenza lokhu ukuze babe nesiqiniseko esigcwele.
Njengemoto nazo lezi zinqola ziyadinga ukuba zibe namasondo ayizipele uma kukhona elilimalayo endleleni.
Kwesinye isikhathi amabhawodi asemasondweni alezi zinqola athi awafane nawemoto ngakho kuyaye kubaluleke ukuphatha amathuluzi okucupha uma kwehla inkinga, futhi ungawukhohlwa ujeke.
Okokugcina bathi qinisekisa ukuthi amalambu akhona asebenza ngendlela ecacile kwabanye abashayeli futhi ikhona i-tape enombala ophuzi enamekwa emzimbeni we-trailer ukuze ibonakale nasebusuku.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kubanjwe osolwa kwelokufa kwephoyisa
2013-01-09 15:03
Johannesburg - Amaphoyisa abophe indoda yesibili ekuthiwa iyathinteka esehlakalweni sokubulawa kwephoyisa elibulawe eKopanong, ngaseBloemfontein, kusho amaphoyisa aseFree State.
Ngokusho kukaCaptain Harry Nagel, umsolwa wesibili uboshwe ekuDewetsdorp Road.
Kuthiwa ubeyingxenye yamadoda amane adubule abulala uSergeant Molahlehi Ephraim Mokhasi, 41, obulawe esehlakalweni sokubamba inkunzi esuphamakethe, ngoLwesibili.
Abaphangi abane babambe inkunzi isuphamakethe ngezithuba zawo-14:00. Kutheleke amaphoyisa ngesikhathi abaphangi bezama ukubaleka, kwaba nokudubulana phakathi kwabo namaphoyisa, kwadubuleka iphoyisa elishonele endaweni yesehlakalo.
Abaphangi bakwaze ukubaleka nemali, i-laptop kanye nesibhamu sephoyisa.
Abasolwa abaneminyaka yobudala ephakathi kuka-19 no-28, kulindeleke ukuthi bavele ngaphambi kweNkantolo yeMantshi yaseBloemfontein, ngoLwesine.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UMerkel uthi uzomamukela ngezimhlophe uHollande
2012-05-07 14:51
Berlin - UShansela waseGermany u-Angela Merkel uthe uzomamukela ngezandla ezimhlophe lowo osanda kuqokwa njengomengameli eFrance uFrancois Hollande uma esevakashele ezweni lakhe emuva kokugcotshwa.
Uthi bavumelene ngesikhathi bekhuluma ocingweni ngeSonto "ngokusebenzisana" wanezezela ngokuthi: "Ukusebenzisana phakathi kweFrance neGermany kubaluleke kakhulu ukuze kuphumelele i-Europe."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AP


text:
WASHINGTON— Ilizwe libhekane lendlala emangalisayo nanku umkhathi ulokhe ungakatshengisi umusa lanxa isikhathi sesihambile.
Lanxa inengi likhala ngenhlanyelo, into enkulu lizulu njalo nxa lingekho konakala into ezinengi – izifuyo ziyafa kanti lozulu laye athwale gadalala.
Izakhamizi endaweni ezitshiyeneyo zelizwe zithi uhulumende kumele aqalise ukudingela uzulu ukudla ngoba sokusobala ukuthi kuzaba lendlala.
Umumo esabelweni seBulilima West, ePlumtree ubikwa umubi kakhulu, kufakaze ummeli walindawo edale lephalamende uMnu Moses Mzila Ndlovu.
UMzila utshele iStudio 7 ukuthi izifuyo seziqalisile ukucuba kulindawo. Wengeze wathi nxa lingasananga izulu, labantu labo bazalahlekelwa yimpilo.


text:
Abaholi baseLibya babhekene nenselelo
2012-11-15 07:35
Tripoli - Ufungiswe ngaphansi kwezokuphepha ebeziqinile uhulumeni omusha waseLibya njengoba uhlalelwe ngumsebenzi wokuletha intando yabantu kuleliya lizwe kulandela ukuketulwa nokubulawa kukaMaummar Gaddafi ngonyaka odlule.
Ongqongqoshe bathembise ngokuvikela izwe, nelihamba phambili ngomkhiqizo kawoyela.
IsiShayamthetho sawamukela uhulumeni kaNdunankulu u-Ali Zeidan ngo-Okthoba 31.
Kulindeleke ukuthi kuqalwe izinhlelo zoMthethosisekelo omusha ezweni ngonyaka ozayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Izinkulungwane ezidingayo e-DRC
2012-12-14 07:21
Kinshasa - Bangaphezu kuka-900 000 abantu abasale bengomantuntanendishi kulandela udlame oluqubuke esifundazweni iNorth Kivu, eDemocratic Republic of Congo, kusho izikhulu ze-UN.
Ngo-Ephreli lesi sibalo sasimi ku-500 000.
Imbangela yokunyuka kwaso ukusabalala kwezibhelu phakathi kwamasosha kahulumeni namavukelambuso e-M23 eGoma, kusho uGert Weskereen we-UNHCR.
IGoma yathathwa ngamaphekulazikhuni ngoNovemba 23, kodwa agcina ngokuhamba kulandela ingcindezi evela emazweni angomakhelwane.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kumanaphanapha umgwaqo yigazi eFree State
2013-02-04 12:01
Bloemfontein - Izakhamuzi zaseZastron eFree State zithi sezikhathele "yimifula yegazi", eliphuma emapayipini adalelwe ukuhambisa indle endaweni.
Abantu bendawo bathi amapayipi amfimfa igazi, bese ligcina ligezela emigwaqeni, kusho umbiko weVolksblad.
Phezu kwemibiko eminingi ehanjiswe kuMasipala wendawo iMohokare, izakhamuzi zithi akukho okwenziwayo ukubhekana nale nkinga.
Usomabhizinisi okhona endaweni uJohannes Pienaar uthi lokhu sekuqhubeke izinyanga eziyisithupha, uthi kuphazamisa umsebenzi.
“Igazi ligeleza phambi kwebhizinisi lami, ayibekezeleleki lento. Abasebeni bakaMasipala bafka kodwa bangenza lutho."
Okhulumela umasipala uThabo Panyane uthi lokhu kudalwa yizilaha ezimbili ezilahla udoti wazo emapayipini kamasipala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Bancamela uMotlanthe kunoZuma - Ucwaningo
2012-08-20 14:02
Johannesburg - Intsha yaseNingizmu Afrika incamela iPhini likaMengameli wezwe uKgalema Motlanthe kunoMengameli uJacob Zuma ukuthi abe ngumengameli wezwe, kusho inhlolovo ededelwe ngoMsombuluko.
"Phakathi kwabo bobabili laba baholi, uKgalema Motlanthe uzihambela yedwa," kusho uButch Rice wenkampani eyenza ucwaningo iPondering Panda.
Ebantwini abangu-4 637 ekukhulunywe nabo abaseminyakeni ephakathi kuka-18 no-34 ubudala, u-23% kuphela othe ungathanda uZuma aqhubeke nokuba ngumengameli ngemuva kokhetho luka-2014.
U-36% uthe uncamela uMotlanthe.
"Kusobala ukuthi abantu abasha sebephelelwe yithemba kumengameli uZuma. Uma engase aqhubeke nokuba ngumengameli, angazikhipha aziqede kubantu abasha,” kusho uRice.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Akukanqunywa lutho ngeZamdela
2013-01-25 16:17
Johannesburg - Asikho isinqumo sokugcina esithathiwe ngodaba lokuhlanganiswa koMasipala baseFree State, iMetsimaholo neNgwathe, kusho abebhodi iMunicipal Demarcation Board (MDB).
"Akukathathwa sinqumo sokugcina, umphakathi bekungamele nokuthi ubhikishe. Into ebekumele bayenze wukuthi basibhalele basitshele izikhalazo zabo," kusho isikhulu sebhodi uGabisile Gumbi-Masilela.
Izinhlelo zokuhlanganiswa komasipala, zaziswa kuze izinhlangano, amaqembu kanjalo nabantu bonkana bezokwazi ukuveza izimvo zabo, kusho uGumbi-Masilela, etshela abezindaba ePitoli.
Uthe umphakathi ubone sengathi konke sekuphothuliwe wase uba nodlame, uthi namanje lisakhona ithuba lokuthi abantu baphikisane nokuhlanganiswa komasipala.
NgoLwesine, i-MDB ihlangane noNgqongqoshe woMnyango wezokuBusa ngokuBambisana uRichard Baloyi, kudingidwa ngombhikisho wabahlali baseZamdela, eSasolburg.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uthole ibheyili owe-NFP
2012-12-21 08:24
Durban - Ikhansela leNational Freedom Party elisolwa ngokubulala umlandeli weNkatha Freedom Party likhishwe ngebheyili ka-R20 000 eNkantolo yesiFunda eThekwini.
IMantshi Siphiwe Hlophe uthe icala likaMgezeni “Bhungu” Gwala libucayi kodwa ezobulungiswa ziyamvumela ukuthi akhishwe ngebheyili.
UGwala, indodana yakhe uMjabulelwa, uMalusi Sibusiso Ncengwa, uSkhumbuzo Nxumalo noBonginhlanhla Gwala basolwa ngokubulala umlandeli we-IFP uCebisile
Shezi.
Wadutshulwa wabulawa KwaMashu ngemuva kokuthi uNgqongqoshe wezamaPhoyisa uNathi Mthethwa ekhulume nabalandeli beNkatha kuleya ndawo ngo-Okthoba 6.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Abalimi abanengi ezabelweni ezitshiyeneyo zelizwe bathi lokhe bengakabhadalwa yi Grain Marketing Board (GMB) imali yomumbu abawuthengesele inkampani le nyakenye.
Abalimi abase Nkabazwe, eMasvingo le Mashonaland West abakhulume le Studio 7 bathi kabasoze bathengisele iGMB umumbu lamanye amabele lonyaka nxa ingabhadalanga izikwelede zomnyaka ophelileyo.
Bathi abanye abalimi kumele babhadalwe izikwelede eziphakathi kwenkulungwane ezilitshumi lantathu zamadollar - $13,000 kusiya kunkulungwane phose ezingamatshumi amabili amadollar - $18,000.
UMnu. Maqhawe Moyo okukhansili yeSilobela uthi banengi abalimi endaweni le abangabhadalwanga imali nyakenye yiGMB.
Ingxoxo Esiyenze loMnu. Maqhawe Moyo
UMoyo uthi amakhansili eSilobela asebophe isinqumo sokuthi kumele badinge ukukhulumisana loMnu. Tendai Biti, umphathintambo wezemali ngalolu daba.
UMnu. Patrick Dube okukhomithi yedale lephalamende ebona ngezokulima uthi iziphathamandla ze GMB zijayele ukukhuluma amanga ngodaba lokubhadala izikwelede zabalimi.
Ingxoxo Esiyenxe LoMnu. Patrick Dube
UDube uthi lokhu kwenziwa yikuthi kulobusela obumangalisayo eGMB njalo lokwehluleka ukusebenza ngokwethembekileyo.
Iziphathamandla ze GMB ziyalile ukukhuluma le Studio 7 njalo ayisenelisanga ukukhuluma loMnu. Tendai Biti, umphathintambo wezemali.


text:
Zijabhile izimfamona ngenkomfa ye-ANC - Zuma
2012-12-21 11:01
Bloemfontein - Abantu bebecabanga ukuthi kuzophela nya nge-ANC eMangaung ngesikhathi kuqhubeka ingqungquthela yokuqokwa kobuholi nokubekwa kwemigomo yeqembu, kusho uMengameli Jacob Zuma ngoLwesihlanu.
"Abaningi bacabanga ukuthi kunempi eqhubekayo ku-ANC. Bebethi le nkomfa ngeke iphumelele," esho esidlweni sasekuseni ebesihlelwe yiphephandaba iThe New Age, eBloemfontein.
"Abantu bese bevele bebhale uhlelo lomngcwabo ngaphambi kwale nkomfa."
Uthe kungenxa yezimiso zenhlangano nakuba i-African National Congress isekhona.
UZuma uqumbe phansi uKgalema Motlanthe ngesikhathi kubangwa esobumengameli kuleli sonto.
"Siyakholelwa entandweni yeningi ku-ANC," kusho uZuma.
"Amalungu
e-ANC anikwe ithuba lokucabanga ngokukhululeka enze nesinqumo esiyimfihlo kodwa akhulume ngakho.
"Abantu-ke lokhu bakuphambanise nokuklwebhana,” usho kanje.
Ngesikhathi
kuqhubeka inkomfa, ephele ngoLwesine, i-ANC iqoke ubuholi obusha.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Amankampani amanengi koBulawayo akhangelelwe ukuthi kawasoze avule lonyaka kulandela ukuvala kwawo ngekhefu lekhisimusi.
Umnu. Davies Ndumiso Sibanda olwela ilungelo lezisebenzi ekunkampani ye Stratways Management uthi inhlanganiso zezisebenzi kazitsheli izisebenzi iqiniso ngokuzakwehlela amankampani la.
Umnu. Sibanda uthi inhlanganiso ezinjenge Zimbabwe Federation of Trade Unions lezinye zitshela izisebenzi ukuthi amanye amankampani alakho ukuvalwa kawafuni ukuholisa izisebenzi.
Uthi kwesinye isikhathi batshela izisebenzi ukuthi amankampani la afihle imali emazweni kumbe kwele Zimbabwe esenzela ukubalekela indleko yokuholisa izisebenzi.
Inkampani yeCairns Foods (Pvt) Limited ngeyinye yamankampani esivaliwe ngenxa yokungenelisi ukulungisa impahla enengi yokuthengisa.
Izisebenzi ezedlelula inkulungwane – 1,000 zilakho ukulahlekelwa ngumsebenzi endaweni zonke zelizwe kulandela ukuvalwa kwenkampani le.
Kulezisebenzi ezedlula amakhulu amabili lamatshumi amahlanu – 250 ezibikwa zixotshwe umsebenzi eCairns Foods koBulawayo.
Amankampani amanengi lokhe ethwele nzima ngokwenza impahla ngenxa yokuswela imali yokuvuselela inotho yawo.
Uhulumende ubumbe isikhwama se Distressed and Marginalized Areas Fund esilezigidi ezingamatshumi amane amadollar eMelika - $40 million – nyakenye.
Uhulumende wehlulekile ukuboleka amankampani athwele nzima imali le njengoba engenelisanga ukukhipha ingxenye yemali le ebambisana le Old Mutual Insurance Company.
Ingxoxo Esiyenze LoMnu. Davies Ndumiso Sibanda


text:
Omunye ozidubule nentombi
2013-01-09 07:17
Johannesburg - Iphoyisa lasendaweni yase-Onverwacht, eLimpopo, lidubule labulala intombi, ngaphambi kokuthi libhekise ngakulo umbhobho wesibhamu nalo lizingqokloze.
Izidumbu zalezi zithandani zitholakale endlini ekaqe ziqashe kuyo, kusho okhulumela amaphoyisa uHangwani Mulaudzi.
"Sikholwa wukuthi uzidubule ngemuva kokudubula abulale intombi. Sithole isibhamu sakhe somsebenzi siseceleni kwezidumbu," kusho uMulaudzi.
Imbangela yalokhu kubulala ibingakazeki, leli phoyisa elineminyaka engu-30 ubudala belisebenza esiteshini iLephalale.
– Landela Izindaba News24 kuTwitter
(@IzindabaNews24).